sagorsarker/bangla-wikipedia huggingface dataset:
ক্রিস্তিয়ান তেয়ো

ক্রিস্তিয়ান তেয়ো হেরেরা (জন্ম ১১ আগস্ট ১৯৯১) একজন স্পেনীয় ফুটবলার যিনি ফরোয়ার্ড বা উইঙ্গার হিসেবে স্পেনের দল "রিয়াল বেতিস" এ খেলেন।
তেয়ো কাতালোনিয়া অঙ্গরাজ্যের বার্সেলোনা প্রদেশের সাদাবেল শহরে জন্মগ্রহণ করেন। তিন ১১ বছর বয়সে সিএফ কান রালের হয়ে খেলা শুরু করেন এবং অল্প দিনের মধ্যেই বার্সেলোনায় চলে আসেন। বার্সেলোনা থেকে তাকে এক বছরের জন্য ধারে নেয় দাম।
২০০৮ সালে, তেয়োর চুক্তির মেয়াদ শেষ হলে, তার সাথে চুক্তি করে আরসিডি ইস্প্যানিওল। ২০০৯–১০ মৌসুমে সিনিয়র দলে তার অভিষেক হয়। তিনি বি দলের হয়ে চারটি খেলায় অংশগ্রহণ করেন। ঐ মৌসুমে বি দলের তৃতীয় বিভাগে অবনমন ঘটে।
২০১০ সালে বার্সেলোনা বি দলে ফিরে আসেন তেয়ো। ২০১১ সালের ৯ নভেম্বর, বার্সেলোনার হয়ে তার অভিষেক হয়; কোপা দেল রে’র খেলায় এল’হসপিতালেতের বিপক্ষে তিনি পুরো ৯০ মিনিট খেলেন। খেলায় বার্সেলোনা ০–১ ব্যবধানে জয় লাভ করে। দ্বিতীয় লেগে তিনি জোড়া গোল করেন এবং খেলায় বার্সেলোনা ৯–০ ব্যবধানে জয় লাভ করে।
২০১২ সালের ২৮ জানুয়ারি, লা লিগায় তেয়োর প্রথম অভিষেক হয়। ভিয়ারিয়ালের বিপক্ষে খেলার ৭৫তম মিনিটে আর্দ্রিয়ানোর বদলি হিসেবে নামেন তিনি। খেলাটি ০–০ সমতায় শেষ হয়। ৪ ফেব্রুয়ারি, সোসিয়েদাদের বিপক্ষে মেসির পাস থেকে গোলের সূচনা করেন তেয়ো এবং তিনি পুরো ৯০ মিনিট খেলেন। খেলায় বার্সেলোনা ২–১ ব্যবধানে জয় লাভ করে।
২০১২ সালের ৭ মার্চ, চ্যাম্পিয়নস লিগে তেয়োর অভিষেক হয়। ক্যাম্প ন্যুতে বেয়ার লেভারকুজেনের বিপক্ষে ইনিয়েস্তার বদলি হিসেবে নামেন তিনি এবং দুই মিনিটের মধ্যেই একটি গোল করেন। সাত মিনিট পর তিনি আরো একটি গোল করে দলকে ৬–০ ব্যবধানে এগিয়ে নিয়ে যান। খেলায় বার্সেলোনা ৭–১ ব্যবধানে জয় লাভ করে।
যদিও প্রাথমিকভাবে তার ভবিষ্যত্‍ অনিশ্চয়তা দেখা দেয়, তেয়ো নতুন ম্যানেজার টিটো ভিলানোভাকে সন্তুষ্ট করতে পেরেছিলেন এবং ২০১২–১৩ মৌসুমে দলের সদস্য হিসেবে থেকে যান। ২০১২ সালের ১৯ সেপ্টেম্বর, চ্যাম্পিয়নস লিগের গ্রুপ পর্বের খেলায় স্পার্তাক মস্কোর বিপক্ষে তিনি খেলার প্রথম গোলটি করেন এবং মেসির একটি গোলে সহায়তা করেন। খেলায় বার্সেলোনা ৩–১ ব্যবধানে জয় লাভ করে এবং তাকে ম্যান অব দ্য ম্যাচ নির্বাচিত করা হয়।
২০১২ সালের ১৩ ডিসেম্বর, তেয়ো বার্সেলোনার সাথে নতুন চুক্তি সাক্ষর করেন। যার মেয়াদ ২০১৬ সালের জুন পর্যন্ত। এর নয় দিন পর ভায়াদোলিদের বিপক্ষে তিনি একটি গোল করেন। খেলায় বার্সেলোনা ৩–১ ব্যবধানে জয় লাভ করে।
২০১৩ সালের ৩০ মার্চ, সেল্তা ভিগোর বিপক্ষে লা লিগার খেলায় তেয়ো একটি গোল করেন এবং লিওনেল মেসির একটি গোলে সহায়তা করেন। খেলাটি ২–২ গোলে ড্র হয়।
২০১২ গ্রীষ্মকালীন অলিম্পিকে স্পেন দলের সদস্য ছিলেন তেয়ো। গ্রুপ পর্বের তিনটি খেলাতেই তিনি মাঠে নামেন। কিন্তু স্পেন গ্রুপ পর্ব থেকেই বিদায় নেয়।
২০১৩ সালের ১৪ আগস্ট, ইকুয়েডরের বিপক্ষ একটি প্রীতি খেলায় স্পেনের সিনিয়র দলে তেয়োর অভিষেক হয়। তিনি কাজরোলার একটি গোলে সহায়তা করেন। খেলায় স্পেন ২–০ গোলের ব্যবধানে জয় লাভ করে।
৫ অক্টোবর ২০১৩ অনুসারে।
গ্রীষ্মকালীন অলিম্পিকে ফুটবল

গ্রীষ্মকালীন অলিম্পিকে ফুটবল () প্রতি চার বৎসর অন্তর অনুষ্ঠিত গ্রীষ্মকালীন অলিম্পিক গেম্‌সে পুরুষদের অন্যতম ক্রীড়া বিষয়রূপে চিহ্নিত। কেবলমাত্র ১৮৯৬ ও ১৯৩২ সালের অলিম্পিক গেমসে এ খেলাটির অন্তর্ভুক্তি ছিল না। মহিলাদের ফুটবল খেলাটি আনুষ্ঠানিকভাবে ১৯৯৬ সালের আটলান্টা অলিম্পিকে প্রথমবারের মতো যুক্ত করা হয়। দলগত খেলা হিসেবে স্বীকৃত অলিম্পিকে ফুটবলের পুরুষ বিভাগে বর্তমান চ্যাম্পিয়ন হিসেবে রয়েছে ব্রাজিল ও প্রমিলাদের বিভাগে জার্মানি।
আধুনিক অলিম্পিক ক্রীড়ার বিষয়সূচী হিসেবে উদ্বোধনী আসরে ফুটবল অন্তর্ভুক্ত ছিল না। তারপরও কিছু সূত্র থেকে দাবী করা হয় যে, অনানুষ্ঠানিকভাবে প্রথম প্রতিযোগিতা অনুষ্ঠিত হয়। পূর্ণাঙ্গ তালিকা হারিয়ে যাবার ফলে অনুমিত করা হয় যে মাত্র দু'টো খেলা অনুষ্ঠিত হয়েছিল। এথেন্স একাদশ অটোম্যান সাম্রাজ্য থেকে আগত স্মাইরনা (ইজমির) দলকে হারিয়েছিল। কিন্তু, আদৌ এ ধরনের প্রতিযোগিতা অনুষ্ঠিত হয়েছিল কি-না তা অস্পষ্ট রয়ে গেছে। অলিম্পিক সম্পর্কীয় ইতিহাসবিদ বিল ম্যালন লিখেছেন যে,
ডেনমার্কের একটি দল স্মাইরনাকে ১৫-০ গোলে হারিয়েছিল। ১৯০০ ও ১৯০৪ সালের অলিম্পিকে প্রদর্শনী ক্রীড়ারূপে ফুটবল ঠাঁই পায়। এছাড়াও ১৯০৬ সালের স্বীকৃতিবিহীন অলিম্পিক গেমসে অনেকগুলো ক্লাব দল অংশ নেয় যা আনুষ্ঠানিকভাবে অলিম্পিক ক্রীড়া বিষয় হিসেবে বিবেচিত হয়নি। গ্রেট ব্রিটেন, জার্মানি, অস্ট্রিয়া, নেদারল্যান্ডস এবং ফ্রান্স ১৯০৬ সালের অলিম্পিক ফুটবল বর্জন করে। ডেনমার্ক, স্মাইরনা, এথেন্স এবং থেসালোনিকি মিউজিক ক্লাব প্রতিযোগিতায় অংশ নেয়। চূড়ান্ত খেলায় ডেনমার্ক ৯-০ ব্যবধানে এথেন্সকে হারায়।
অলিম্পিকে অংশগ্রহণের জন্যে বিশ্বকাপ ফুটবলের ন্যায় মহাদেশীয় পর্যায়ে বাছাই পর্বের খেলা অনুষ্ঠিত হয়। অধিকাংশ মহাদেশীয় কনফেডারেশন অনূর্ধ্ব-২৩ প্রতিযোগিতার ন্যায় বিশেষ প্রতিযোগিতা আয়োজন করে। তারপরও ইউরোপীয় পর্যায়ে উয়েফা অনূর্ধ্ব-২১ চ্যাম্পিয়নশীপ এবং দক্ষিণ আমেরিকা থেকে অনূর্ধ্ব-২০ দক্ষিণ আমেরিকান যুব চ্যাম্পিয়নশীপ প্রতিযোগিতা থেকে দল বাছাই করে। ২০১২ সালের অলিম্পিক ক্রীড়ায় মহাদেশীয় পর্যায়ে দলের সংখ্যা নিম্নবর্ণিত হারে নির্ধারণ করা হয়েছে:
চাবি
নারীদের প্রতিযোগিতায় জাতীয় পর্যায়ের পূর্ণাঙ্গ দল অংশগ্রহণ করে। এতে কোন বয়সের বাধাধরা নিয়ম নেই। স্বাগতিক দেশের জন্য একটি স্থান বরাদ্দ রাখা হয়। বিশ্বকাপ ফুটবল প্রতিযোগিতার ন্যায় প্রত্যেক মহাদেশীয় অঞ্চল থেকে নির্দিষ্টসংখ্যক দল বরাদ্দ রাখা হয়েছে। উয়েফায় পূর্ববর্তী বছরের বিশ্বকাপের সফলতম দলগুলোকে নির্বাচিত করা হয়। অন্যদিকে অপরাপর মহাদেশে যোগ্যতা নির্ধারণী প্রতিযোগিতার আয়োজন করা হয়।
১৯৯৬ সালের গ্রীষ্মকালীন অলিম্পিকের মাধ্যমে প্রথমবারের মতো মহিলাদের ফুটবল ক্রীড়া বিষয়রূপে অন্তর্ভুক্ত করা হয়। এতে মার্কিন যুক্তরাষ্ট্র স্বর্ণপদক ও ২০০০ সালে নরওয়ের কাছে হেরে রৌপ্যপদক লাভ করে। পরবর্তীকালে ২০০৪, ২০০৮ ও ২০১২ সালে দলটি একাদিক্রমে স্বর্ণপদক লাভে পারঙ্গমতা প্রদর্শন করে। ২০১২ সালের অলিম্পিকে মহাদেশীয় পর্যায়ে নিম্নরূপ দল বণ্টন করা হয়:
চাবি
হাতীবান্ধা ইউনিয়ন, সখিপুর

হাতীবান্ধা ইউনিয়ন বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন। ১৯০৯ খ্রি. এটি প্রতিষ্ঠিত হয়।
হাতীবান্ধা ইউনিয়নের মোট আয়তন ৬০.৮৬৫ ব.কি.মি। ঘরবাড়ির সংখ্যা ৮৬৩০ টি। গ্রাম সংখ্যা ৭ টি।
বাংলাদেশের ২০১১ সালের আদমশুমারী অনুযায়ী হাতীবান্ধা ইউনিয়নের মোট জনসংখ্যা ৩২,৫৪৮ জন। প্রতি ব:কি: এ ৫৬৬ জন লোক বাস করে।
সখিপুর সদর উপজেলা হতে ২২ কি.মি. দক্ষিণ দিকে তক্তারচালা বাজারের ১০০ গজ পূর্ব পার্শ্বে অবস্থিত।
হাটবাজারের সংখ্যা ৮ টি যথা ঃ চাকদহ হাট, রতনপুর হাট, কামালিয়াচালা হাট, তক্তারচালা হাট, হতেয়া কেরানীপাড়া হাট, হতেয়া হাট, রাজাবাড়ী হাট, হতেয়া মাওলানাপাড়া হাট।
হতেয়া ডিগ্রী কলেজ,তক্তারচালা সবুজ বাংলা উচ্চ বিদ্যালয়, রতনপুর খোশবাহার উচ্চ বিদ্যালয়, রাজাবাড়ী আদর্শ বালিকা উচ্চ বিদ্যালয়, চাকদহ ইসলামিয়া দাখিল মাদরাসা, কামালিয়া চালা আলিম মাদ্রাসা, তক্তারচালা দাখিল মাদ্রাসা, সখিপুর, টাঙ্গাইল, হতেয়া ডি,এস,দাখিল মাদরাসা, মাওলানা পাড়া ছালাফিয়া সিনিয়র মাদ্রাসা,হতেয়া এইচ এইচ ইউ উচ্চ বিদ্যালয়, হতেয়া গোরস্থান ক্যাডেট হাফিজিয়া মাদ্রাসা, হতেয়া সরকারি প্রাথমিক বিদ্যালয়।
কালিয়া ইউনিয়ন

কালিয়া ইউনিয়ন বাংলাদেশের ঢাকা বিভাগের টাঙ্গাইল জেলার অন্তর্গত সখিপুর উপজেলার একটি ইউনিয়ন।
কালিয়া ইউনিয়নের মোট আয়তন ১৭১৭৩ একর। ঘরবাড়ির সংখ্যা ১৩১৩৭ টি। গ্রাম সংখ্যা ১৭ টি।
বাংলাদেশের ২০১১ সালের আদমশুমারী অনুযায়ী কালিয়া ইউনিয়নের মোট জনসংখ্যা ৪৯,২৭০ জন। প্রতি ব:কি: এ ৭৬৫ জন লোক বাস করে।
ঢাকা-গোরাই, মির্জাপুর-সখিপুর-কচুয়া-কালিয়া-বড়চওনা-সাগরদিঘী; এই রাস্তাটি পাকা। কিছু কিছু রাস্তা আধাপাকা তবে বেশির ভাগ রাস্তা সম্পূর্ণ কাঁচা।
কালিয়া ইউনিয়নের অর্থনৈতিক দিক থেকে বিগত ১০ বছরে বড়চওনা বাজার উচ্চবস্থায় আহরণকরছ। বড়চওনার পরেই অর্থনৈতিক ভাবে উদিয়মান কচুয়া বাজার। এরপর থাকছে কালিয়া বাজার,কুতুবপুর বাজার। তৎকালীন সময় বড়চওনার গ্রীষ্মকালীন অর্থনীতি সতেজ রাখত বড়চওনার কাঠাল বাজার এবং কুতুবপুরের অর্থনীতি সতেজ রাখত কুতুবপুরের কলার বাজার। বর্তমান অর্থনীতির অংশীদার বাহক হিসেবে কালিয়া ইউনিয়ন ব্যাপী লেয়ার মুরগি ও ব্রয়লার মুরগি পালন এবং খামান প্রক্রিয়া প্রসারণ যথেষ্ট গ্রহণযোগ্যতা পেয়েছে এবং অাঞ্চলিক অর্থনীতিতে বিশেষ ভূমিকা রাখছে।
অস্ট্রিয়ার জাতীয় সঙ্গীত

লান্ড ডের বের্গে, লান্ড আম ষ্ট্রোমে (; ) হল অস্ট্রিয়ার জাতীয় সঙ্গীত। ভোল্ফগ্যাং আমাদেয়্যস্ মোৎসার্ট তার মৃত্যুর উনিশ দিন পূর্বে ৫ই ডিসেম্বর, ১৭৯১ সালে রচনা করেন। আজ মোৎসার্টের লেখকবৃত্তি সন্দেহপূর্ণ হিসাবে গণ্য হয় এবং গানটি ইয়োহান হোলছা (১৭৫৩-১৮১৮) এর হিসেবে চিহ্নিত করা হয়। গানটির কথা লিখেছেন পাউল ফন প্রেরাদোভিচ, যিনি জাতীয় সঙ্গীতের জন্য লিরিক লিখেছেন এমন কয়েক জন মহিলাদের একজন। ২২শে অক্টোবর ১৯৪৬ সালে এটি অস্ট্রিয়ার জাতীয় সঙ্গীত হিসাবে ঘোষণা করা হয়। ১লা জানুয়ারি ২০১২ সালে গানের কথার অংশসমূহ লিঙ্গ-নিরপেক্ষ করতে পরিবর্তিত হয়েছিল।
ভোলফগাং আমাডেউস মোৎসার্ট তাঁর মৃত্যুর উনিশ দিন আগে ১৭৯১ সালের ৫ই ডিসেম্বর এটি রচনা করেন। এটি ছিল তার শেষ সম্পূর্ণ কাজ এবং এটির নাম ফাইমোরাকান্টাট কে. ৬২৩, হিসেবে। এই গীতিকার মুদ্রিত সংস্করণের কিছু অংশ, কে. ৬২৩এ "লাস উন্স মিট গেশ লুংনেন হেনডেন" ("চল আমরা হাতে একত্র করি") -তে উদিত করা হয়েছে। এই সুর অস্ট্রীয় জাতীয় সঙ্গীত গাওয়া হয়।
বলা হয়ে থেকে যে, একই সন্ধ্যায় পাউল ফন প্রেরাদোভিচ শুনেছে যে, এটি জাতীয় সঙ্গীত হিসাবে নির্বাচিত করা হয়েছে, তখন তার সন্তানরা এবং সঙ্গীতের বিদ্রুপাত্মক সংস্করণ রচনা করে।
পিটার দিয়েমের মতে, যারা ​​১৯৫৫ সালে স্নাতক ডিগ্রী লাভ করেন, তখন এর প্রথম দুই লাইন ভিয়েনা স্কুলে জনপ্রিয় ছিল। হেরমানইস্কুগে হল ভিয়েনা জেলার সর্বোচ্চ উচ্চতা স্থান।
বহেড়াতৈল ইউনিয়ন

বহেড়াতৈল ইউনিয়ন বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন।
বহেড়াতৈল ইউনিয়নের মোট আয়তন ১০.৮১৫ একর। ঘরবাড়ির সংখ্যা ৬২০৭ টি। গ্রাম সংখ্যা ১১ টি।
বাংলাদেশের ২০১১ সালের আদমশুমারী অনুযায়ী বহেড়াতৈল ইউনিয়নের মোট জনসংখ্যা ৫১,০০৩ জন। প্রতি ব:কি: এ ৫৬৬ জন লোক বাস করে।
সখিপুর উপজেলার তালতলা চত্তর থেকে আধ কিলোমিটার উত্তর হয়ে ৮ কিলোমিটার পশ্চিমে বহেড়াতৈল ইউনিয়ন পরিষদ।
১। বহেড়াতৈল বাজারঃ-
বহেড়াতৈল বাজার বহেড়াতৈল ইউনিয়নের সবচেয়ে বড় হাট। প্রতি বৃহস্পতিবার হাজার হাজার মানুষ তাদের দৈনন্দিন জিনিসপত্র ক্রয় ও বিক্রয়ের জন্য এই বহেড়াতৈল হাটে আসে। সকাল হতেই লোকজনের সমাগম ঘটে। তরি-তরকারি থেকে শুরু করে গরু, মহিষ পর্যন্তও ক্রয় বিক্রয় হয়। সোমবারেও প্রায় সারাদিন শতেকখানি মানুষের সমাগম ঘটে। ঐদিন শুধু নিত্যদিনের প্রয়োজনীয় জিনিসপত্রই পাওয়া যায়। ইউনিয়ন পরিষদ ভবনের সাথেই এই বাজারের অবস্থান। আশপাশের গ্রাম গুলো হল, দক্ষিণে বেতুয়া, পূর্বে আমতৈল, উত্তরে ঘাটেশ্বরী।
২। কালিয়ান বাজারঃ
এটি মুলত প্রতিদিন সকালে বাজার বসে, নিত্য প্রয়োজনীয় সব কিছুই পাওয়া যায়,তরি-তরকারি থেকে মাছ,মাংস ও অন্যান্য দ্রবাদি পাওয়া তাছাড়া সপ্তাহে ২ দিন যথাক্রমে মঙ্গলবার ও শুক্রবারে বিকেলে হাট বসে।
৩। বেতুয়া থলচালা বাজারঃ
সপ্তাহে শনিবার হাট বসে,এলাকার মানুষের নিত্যপ্রয়োজনীয় জিনিসপত্রের ক্রয় বিক্রয় হয়।
সরকারী হাসপাতাল রয়েছে মোট ৬ টি :
এই হাসপাতাল গুলো থেকে বিনামূল্যে প্রাথমিক চিকিৎসা সেবা, পরিবার পরিকল্পনা সেবা এবং আরও অন্যান্য সেবা দেয়া হয়।
বিস্তারিত জানতে হাসপাতালের নামের উপর ক্লিক করুন।
. ইউনিয়ন স্বাস্থ্য ও পরিবার কল্যাণ কেন্দ্র।
. ইউনিয়ন সাব সেন্টার ।
. গোহাইলবাড়ী কমিউনিটি ক্লিনিক ।
. বগা-প্রতিমা কমিউনিটি ক্লিনিক ।
. বেতুয়া কমিউনিটি ক্লিনিক ।
. কালিয়ান কমিউনিটি ক্লিনিক ।
স্কুলঃ-
বহেড়াতৈল গণ উচ্চ বিদ্যালয়, বহেড়াতৈল সরকারি প্রাথমিক বিদ্যালয়, যোগীরকোফা সরকারি প্রাথমিক বিদ্যালয়, বেতুয়া সরকারি প্রাথমিক বিদ্যালয়, বেতুয়া উচ্চ বিদ্যালয়, গোহাইলবাড়ী সরকারি প্রাথমিক বিদ্যালয়, ডাবাইল সরকারি প্রাথমিক বিদ্যালয়,গোহাইলবাড়ী আঃ গনি উচ্চ বিদ্যালয়, গোহাইলবাড়ী আমির উদ্দিন কলেজ,কালিয়ান উচ্চ বিদ্যালয়,
মাদ্রাসা:-
কালিয়ান দাখিল মাদ্রাসা, বেতুয়া পশ্চিমপাড়া বিশ্ব নবী (স:) হাফিজিয়া মাদ্রাসা, জামিয়া আশরাফিয়া মাদ্রাসা ও এতিম খানা ডাবাইল গোহাইলবাড়ি, বাইতুন নাবি হাফিজিয়া মাদ্রাসা,আমতৈল নূরানী হাফিজিয়া মাদ্রাসা ও এতিমখানা 
বহেড়াতৈলের সবচেয়ে ঐতিহ্যবাহী নকীল বিল বর্ষার মৌসুমে আশপাশের সকল থানা ও জেলার মানুষের আকর্ষণ হয়ে উঠে। এছাড়াও ঐতিহ্যবাহী বঙ্গবীর কাদের সিদ্দিকী (বীরোত্তম) কর্তৃক স্থাপিত
বাংলদেশের ২য় বৃহত্তম ৭৫ ফুট উচু বহেড়াতৈল মুক্তিযোদ্ধা স্মৃতিসৌধ এবং কালিয়ানের (বঙ্গবীর আব্দুল কাদের সিদ্দিকী কর্তৃক স্থাপিত) শিশু পার্ক।বহেড়াতৈল ইউনিয়নের আরেকটি বিশেষ দর্শনীয় স্থান হচ্ছে বেতুয়া পশ্চিম পাড়া জামে মসজিদ। দুইতলা বিশিষ্ট এই মসজিদটি সুন্দর কারুকাজে পরিপূর্ণ। মসজিদটিতে বিশাল আকৃতির একটি মিনার রয়েছে। শুধু বহেড়াতৈল ইউনিয়ন নয়, পুরা সখিপুর উপজেলার মধ্যে এটি সর্ব বৃহত মসজিদ ও মিনার। মসজিদের সাথেই রয়েছে তিনতলা বিশিষ্ট হাফেজিয়া মাদ্রাসা। মাদ্রাসার নাম দেয়া হয়েছে বেতুয়া পশ্চিম পাড়া বিশ্ব নবী (সঃ) হাফেজিয়া মাদ্রাসা।, 
অর্থনৈতিক দিক দিয়ে বহেড়াতৈল বেশ উন্নত
বহুরিয়া ইউনিয়ন, সখিপুর

বহুরিয়া ইউনিয়ন বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন। ২০১১ খ্রি. এটি স্থাপিত হয়। প্রতিষ্ঠা লাভের পর ফারক আল মামুন প্যানেল চেয়ারম্যান হিসেবে দায়িত্ব গ্রহণ করেন।
২০০৬ সালে সখিপুর উপজেলার বৃহত্তর যাদবপুর ইউনিয়নকে ভেঙে 'যাদবপুর' ও 'কালমেঘা/কালিদাস' নামে নতুন ইউনিয়ন গঠনের জন্য টাঙ্গাইলের জেলা প্রশাসকের কাছে প্রস্তাব পাঠানো হয়। জেলা প্রশাসক ২০১১ সালের ৬ এপ্রিল যাদবপুরকে পুনর্গঠন করে 'যাদবপুর' ও 'বহুরিয়া' নামকরণ করে গেজেট প্রকাশের নির্দেশ দেন, তবে ইউএনও জেলা প্রশাসকের নির্দেশ না মেনে ১০ এপ্রিল 'যাদবপুর' ও 'কালমেঘা' ইউনিয়ন নামকরণ করে গেজেট প্রকাশ করেন। ফলে ২০১১ সালে কালমেঘা নামে এই ইউনিয়নটি স্থাপিত হয়। তবে, পরে ঐ ইউনিয়নের এক ব্যক্তি নামকরণ নিয়ে উচ্চ আদালতে মামলা করলে কালমেঘা ইউনিয়নের নাম পরিবর্তন করে বহুরিয়া ইউনিয়ন হিসেবে নামকরণ করা হয়।
বহুরিয়া ইউনিয়নের মোট আয়তন ২০.৪৬ বর্গ মাইল। গ্রাম সংখ্যা ০৩ টি।
বাংলাদেশের ২০১১ সালের আদমশুমারী অনুযায়ী বহুরিয়া ইউনিয়নের মোট জনসংখ্যা ৪৯,৮৮৫ জন।শিক্ষার হার ৪০%।
 সখিপুর উপজেলার নলুয়া থেকে ৫ কিমি, কালিদাস বাজার থেকে ৩ কিমি এবং কালমেঘা থেকে ৪ কিমি দূরে বহুরিয়া ইউনিয়ন পরিষদ অবস্থিত।
১. কালমেঘা বাজার
২. কালমেঘা চৌরাস্তা বাজার
২. কালমেঘা আটিয়া বাজার
৩. কালমেঘা সলংগা বাজার
৪. কালমেঘা ভোট বাজার 
৫. কালমেঘা সুন্দলা বাজার
৬. কালমেঘা সোনাতলী বাজার 
৭. কালমেঘা দেওয়ানবাড়ি বটতলা বাজার
৮. কালমেঘা হোতাপাড়া আজিজ মার্কেট বাজার 
৯. কালমেঘা নাগেরচালা বাজার 
১০. কালমেঘা রাঙামাটিয়া বাজার
১১. কালমেঘা দেওয়ানপুর বাজার
১১. কালিদাস বাজার 
১২. কালিদাস চতল বাইদ বাজার
১৪. করটিয়াপাড়া বাজার
কালিদাস কলিম উদ্দিন উচ্চ বিদ্যালয়, কালমেঘা ইলিমজান উচ্চ বিদ্যালয়,কালমেঘা সরকারি প্রাথমিক বিদ্যালয়, কালিদাস সরকারি প্রাথমিক বিদ্যালয়,কলতান বিদ্যা নিকেতন,কালিদাস, কালমেঘা উত্তর সরকারি প্রাথমিক বিদ্যালয়, কালমেঘা রাঙ্গামাটিয়া সরকারি প্রাথমিক বিদ্যালয়,কালমেঘা মইশাকুড়ি সরকারি প্রাথমিক বিদ্যালয়, কালমেঘা পাথার পাড়া সরকারি প্রাথমিক বিদ্যালয়, কালমেঘা দেওয়ানপুর( বারাবর) সরকারি প্রাথমিক বিদ্যালয়, আদর্শ বিদ্যানিকেতন(কালমেঘা) , অক্সফোর্ড একাডেমি(কালমেঘা), মুক্তিযুদ্ধা উচ্চ বিদ্যালয়(কালমেঘা ছলংগা), মোহাম্মাদিয়া হাফিজিয়া মাদ্রাসা( কালমেঘা চৌরাস্ত) কালিদাস পশ্চিম পাড়া দাখিল মাদ্রাসা,করটিয়া পাড়া দাখিল মাদ্রাসা, বি সি বাইদ আদর্শ উচ্চ বিদ্যালয়, চতল বাইদ সরকারি প্রাথমিক বিদ্যালয়, চতল বাইদ দক্ষিণ পাড়া এবতেদায়ী মাদ্রাসা
ছোট বড় গজারির বন ও নদী এই এলাকার অন্যতম দর্শনীয় স্থান।
কালিদাস পণ্ডিত পুকুর,শত বছরের ইতিহাস বহন কারী কালিদাস গ্রামের সুবিশাল বটবৃক্ষ সমূহ।
কৃষিভিত্তিক অর্থনৈতিক ব্যবস্থার উপর এই অঞ্চলের মানুষ নির্ভরশীল। শতকরা ৭০ থেকে ৮০ ভাগ মানুষ কৃষি কাজ করে জীবিকা নির্বাহ করে।এখানে মানুষের অর্থনৈতিক লেনদেনের জন্য ইসলামী ব্যাংক বাংলাদেশ লিমিটেড,কালিদাস বাজার,এজেন্ট শাখা রয়েছে ।
চতল বাইদ,
কালমেঘা,
বহুরিয়া,
বালিনা চালা,
করটিয়া পাড়া,
কালিদাস
দাড়িয়াপুর ইউনিয়ন

"দাড়িয়াপুর ইউনিয়ন" বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন।
দাড়িয়াপুর ইউনিয়নটি পূর্ববর্তী গজারিয়া ইউনিয়ন ভাগ হয়ে ২০১১ এর শেষের দিকে নবগঠিত দাড়িয়াপুর ইউনিয়ন গঠন হয়।
দাড়িয়াপুর ইউনিয়নের মোট গ্রাম সংখ্যা ১২ টি।
গ্রামের নাম সমূহঃ-
বাংলাদেশের ২০১১ সালের আদমশুমারী অনুযায়ী দাড়িয়াপুর ইউনিয়নের মোট জনসংখ্যা ২২১৯০ জন।
অনলাইন জন্ম নিবন্ধন ব্যবস্থা অনুযায়ী পহেলা সেপ্টেম্বর ২০১৫ এর তথ্য অনুযায়ী দাড়িয়াপুর ইউনিয়নের মোট জনসংখ্যা ২৬২৩৬ জন। মোট পুরুষ ১৪৯২৬ জন এবং নারী ১১৩১০ জন।
সখীপুর-গোড়াই সড়কের দুই পাশেই দাড়িয়াপুর ইউনিয়ন এর ভৌগোলিক অবস্থান। তবে পরিষদের কার্যালয় টি অবস্থিত ইউনিয়নের উত্তর পশ্চিম প্রান্তে শালগ্রামপুর গ্রামে। সখীপুর পৌর শহর থেকে হযরত শাহ কামাল (রহ:) সড়ক ধরে তিন কিলোমিটার পরেই শালগ্রামপুর বাজার। ওই বাজারের পশ্চিম পাশেই দাড়িয়াপুর ইউনিয়ন পরিষদ ভবনে অবস্থিত।
টমাস জন সার্জেন্ট

টমাস জন সার্জেন্ট (জন্ম: ১৯ জুলাই, ১৯৪৩) একজন মার্কিন অর্থনীতিবিদ। তিনি ২০১১ সালে অর্থনীতিতে নোবেল পুরস্কার লাভ করেন।
টমাস জন সার্জেন্টের জন্ম ১৯৪৩ সালের ১৯ জুলাই। সার্জেন্ট ইউনিভার্সিটি অব ক্যালিফর্নিয়া, বার্কলে থেকে ১৯৬৪ সালে বিএ ডিগ্রি লাভ করেন। তিনি পিএইচডি করেন হার্ভার্ড বিশ্ববিদ্যালয় থেকে।
তিনি ১৯৭০ থেকে ১৯৭১ সাল পর্যন্ত পেন্সিল্‌ভেনিয়া বিশ্ববিদ্যালয় এ শিক্ষকতা করেন। ১৯৭১ থেকে ১৯৮৭ সাল পর্যন্ত মিনেসোটা বিশ্ববিদ্যালয় এ কর্মরত ছিলেন। ১৯৯১ থেকে ১৯৯৮ সাল পর্যন্ত শিকাগো বিশ্ববিদ্যালয় এ কর্মরত ছিলেন। ১৯৯৮ থেকে ২০০২ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন।
এডওয়ার্ড লাউরি টাটম

এডয়ার্ড লাউরি টাটম (১৪ ডিসেম্বর ১৯০৯ - ৫ নভেম্বর ১৯৭৫)একজন মার্কিন জিনবিজ্ঞানী। তিনি ১৯৫৮ সালে চিকিৎসাবিজ্ঞানে নোবেল পুরস্কার লাভ করেন।
টাটম কলোরাডোর বোল্ডারে জন্মগ্রহণ করেন। তিনি ইউনিভার্সিটি অব উইসকনসিন, ম্যাডিসন থেকে ১৯৩৪ সালে প্রাণরসায়নে পিএইচডি ডিগ্রি অর্জন করেন।
ম্রো ভাষা

ম্রো ভাষা ম্রো নৃগোষ্ঠীর ভাষা। ম্রো ভাষা তিব্বতি-বর্মি ভাষা পরিবারের কুকি-চীন গোত্রভুক্ত।
জর্জ গ্রিয়ারসন তার লিংগুইস্টিক সার্ভে অব ইন্ডিয়াতে ম্রো ভাষাকে বর্মি দলের অন্তর্ভুক্ত করেছেন।
বাংলাদেশে ১৯৯১ সালের আদমশুমারি অনুযায়ী ম্রো জনসংখ্যা ২২ হাজার ১৭৮ জন।
গোলাম হেলাল মোর্শেদ খান

মেজর জেনারেল (অবসরপ্রাপ্ত) গোলাম হেলাল মোর্শেদ খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
গোলাম হেলাল মোর্শেদ খানের পৈতৃক বাড়ি সিরাজগঞ্জ জেলায়। তার বাবার নাম গোলাম আরব আলী খান এবং মায়ের নাম আফরোজা খানম। তার স্ত্রীর নাম নাহিদ খান। তাদের এক মেয়ে, এক ছেলে।
গোলাম হেলাল মোর্শেদ খান ১৯৭১ সালে কর্মরত ছিলেন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে। ২৫ মার্চের পর ঝাঁপিয়ে পড়েন মুক্তিযুদ্ধে। সে সময়ে ব্রাহ্মণবাড়িয়া ও হবিগঞ্জ জেলার বিভিন্ন স্থানে যুদ্ধ করেন। স্বাধীনতার পর তিনি বাংলাদেশ সেনাবাহিনীতেই কর্মরত ছিলেন। তিনি বাংলাদেশ মুক্তিযোদ্ধা সংসদের কেন্দ্রীয় কমান্ড কাউন্সিলের চেয়ারম্যান হিসেবে দায়িত্ব পালন করছেন।
১৯৭১ সালে সেনাবাহিনীতে কর্মরত অবস্থায় ব্রাহ্মণবাড়িয়ার আশুগঞ্জের যুদ্ধে তিনি আহত হন গোলাম হেলাল মোর্শেদ খান। ১৩ এপ্রিল পর্যন্ত আশুগঞ্জ ও পার্শ্ববর্তী ভৈরব মুক্ত ছিল। এর পর পাকিস্তানিরা আশুগঞ্জ-ভৈরব দখলের জন্য সড়কপথে ভৈরবে উপস্থিত হলে আশুগঞ্জ বিদ্যুৎকেন্দ্রের পেছনে হেলিকপ্টারে কমান্ডো ব্যাটালিয়নের প্রায় এক কোম্পানি সেনা নামে। সে সময় হেলাল মোর্শেদসহ একদল মুক্তিযোদ্ধা আশুগঞ্জের দুই মাইল দক্ষিণে লালপুরে প্রতিরক্ষা অবস্থানে ছিলেন। ১৪ এপ্রিল পাকিস্তান নৌবাহিনীর একটি বহর লালপুরের কাছে মেঘনা নদীতে অবস্থান নিয়ে পর্যবেক্ষণের পাশাপাশি মুক্তিযোদ্ধাদের প্রতিরক্ষা অবস্থান নির্ণয়ের চেষ্টা করতে থাকে। তখন একজন মুক্তিযোদ্ধা তার সংকেত বা নির্দেশ ছাড়াই উত্তেজনার বশে গুলি করে বসেন। এতে পাকিস্তানি সেনারা তাদের প্রতিরক্ষা স্থান চিহ্নিত করে ফেলে এবং ট্যাংকের সাহায্যে প্রচণ্ড আক্রমণ চালায়। গোলাম হেলাল মোর্শেদ খান সহযোদ্ধাদের নিয়ে বিক্রমের সঙ্গে পাকিস্তানি আক্রমণ মোকাবিলা করেন। তাদের পাল্টা আক্রমণের প্রচণ্ডতায় পাকিস্তানি নৌবহর পিছু হটে যায়। কিন্তু কিছুক্ষণের মধ্যেই পাকিস্তান বিমানবাহিনীর স্যাবর জেট তাদের অবস্থানে আকাশ থেকে গোলাগুলি শুরু করে। এর ছত্রচ্ছায়ায় পাকিস্তানি সেনারা তাদের প্রায় ঘেরাও করে।
পরবর্তীতে ১৯৭১ সালের ২৩ মে সীমান্ত এলাকা গোলাম হেলাল মোর্শেদ খানের নেতৃত্বে মাধবপুরে রওনা হন একদল মুক্তিযোদ্ধা। তাদের লক্ষ্য ছিল সড়কে চলাচলরত পাকিস্তান সেনাবাহিনীকে অ্যাম্বুশ করা। রেকি তথ্যের ভিত্তিতে হেলাল মোর্শেদ স্থান নির্বাচন করেন ধ্বংসপ্রাপ্ত এক সেতুর পাশে নির্মিত সংযোগ সড়ক। সেখানে দুটি ট্যাংক-বিধ্বংসী মাইন পেতে অপেক্ষায় থাকেন। কিন্তু সেদিন পাকিস্তানিরা আসেনি তবে সহযোদ্ধাদের নিয়ে রাতে সেখানেই থাকেন তিনি। ওই রাতে বৃষ্টি হয় এবং তারা সবাই বৃষ্টিতে ভিজে যান। বেলা আড়াইটার দিকে পাকিস্তানি সেনাদের কনভয় আসে। জিপ, লরি ও পিকআপ মিলে কনভয়ে মোট ২২টি গাড়ি ছিল। প্রথম, দ্বিতীয় ও তৃতীয় গাড়ি (জিপ) পার হয়ে যায়। মাইন বিস্ফোরিত হয়নি। চতুর্থটি (পিকআপ) পার হওয়ার সময় মাইন বিস্ফোরিত হয়। সেটি উড়ে গিয়ে কয়েক গজ দূরে পড়ে। দ্বিতীয় গাড়িরও একই ভাগ্য ঘটে। এ সময় গোলাম হেলাল মোর্শেদ খানের সংকেতে সহযোদ্ধা সবার অস্ত্র গর্জে ওঠে। হতাহত হয় অনেক পাকিস্তানি সেনা। অক্ষত পাকিস্তানি সেনারা ছোটাছুটি করে নিরাপদ আশ্রয়ে যায়।
গিয়াসউদ্দিন আহমেদ চৌধুরী

গিয়াসউদ্দিন আহমেদ চৌধুরী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
গিয়াসউদ্দিন আহমেদ চৌধুরীর পৈতৃক বাড়ি কুমিল্লা জেলার বরুড়া উপজেলার পায়েলগাছা গ্রামে। তার বাবার নাম শামসুদ্দিন আহমেদ চৌধুরী এবং মায়ের নাম আফসারের নেছা। তার স্ত্রীর নাম মাহমুদা চৌধুরী। তাদের দুই মেয়ে, এক ছেলে।
গিয়াসউদ্দিন আহমেদ চৌধুরী পাকিস্তান সেনাবাহিনীতে কর্মরত ছিলেন। ১৯৭১ সালে প্রেষণে ইপিআরে কর্মরত ছিলেন রাজশাহী ইপিআর সেক্টরের ৭ নম্বর উইংয়ে। মুক্তিযুদ্ধ শুরু হলে তিনি বিদ্রোহ করে ঝাঁপিয়ে পড়েন যুদ্ধে।
১৯৭১ সালের ২৮ মার্চ নওগাঁ থেকে একদল ইপিআর সেনা নিয়ে বগুড়ায় যান গিয়াসউদ্দিন আহমেদ। রংপুর থেকে বগুড়ায় আসা পাকিস্তান সেনাবাহিনীর একটি দলকে তার নেতৃত্বাধীন দলের একাংশ ৩০ মার্চ অ্যাম্বুশ করে। এ অ্যাম্বুশে পড়ে পাকিস্তানিদের ব্যাপক ক্ষতি হয়। পরে তিনি গোদাগাড়ীতে চাঁপাইনবাবগঞ্জের ইপিআর সেনাদের সঙ্গে মিলিত হন। তাদের নিয়ে রাজশাহীতে অবস্থানরত পাকিস্তানি সেনাদের বিরুদ্ধে আক্রমণের প্রস্তুতি নেন। ইপিআর সেনা ও স্থানীয় ছাত্র-যুবকদের সংগঠিত করে ৬ এপ্রিল সন্ধ্যার দিকে আক্রমণ চালান। তার সার্বিক নেতৃত্ব ও পরিকল্পনায় মুক্তিযোদ্ধারা যুদ্ধ করেন। ১২ এপ্রিল গিয়াসউদ্দিন আহমেদ চৌধুরী একদল সহযোদ্ধা নিয়ে পাবনার দিকে অগ্রসর হন। পথে ঢাকা থেকে আগত পাকিস্তান সেনাবাহিনীর একটি বড় দলের মুখোমুখি হন। তখন তিনি সহযোদ্ধাদের নিয়ে কিছুটা পিছু হটে রাজশাহী ও সারদার মোড়ে প্রতিরক্ষা অবস্থান নেন। তখন সেখানে দুই পক্ষে তুমুল যুদ্ধ হয়। পাকিস্তান সেনাবাহিনীর প্রচণ্ড আক্রমণে ছত্রভঙ্গ হয়ে যান মুক্তিযোদ্ধারা। ছত্রভঙ্গ মুক্তিযোদ্ধাদের একাংশকে সংগঠিত করতে সক্ষম হন গিয়াসউদ্দিন আহমেদ। এরপর তিনি পুনরায় গোদাগাড়িতে অবস্থান নেন। পরে ভারতে পুনঃসংগঠিত হওয়ার পর গিয়াসউদ্দিন সহযোদ্ধাদের নিয়ে রাজশাহী ও চাঁপাইনবাবগঞ্জ এলাকায় গেরিলাযুদ্ধ শুরু করেন। তার প্রত্যক্ষ পরিকল্পনা ও নেতৃত্বে মুক্তিযোদ্ধারা জুন মাসের মাঝামাঝি পর্যন্ত ওই এলাকায় অনেকগুলো গেরিলা অপারেশন করেন।
ইতালি জাতীয় ক্রিকেট দল

ইতালি জাতীয় ক্রিকেট দল () আন্তর্জাতিক ক্রিকেট ম্যাচে ইতালির প্রতিনিধিত্বকারী দল। তারা ১৯৯৫ সাল থেকে আন্তর্জাতিক ক্রিকেট কাউন্সিলের সহযোগী সদস্য, তার পূর্বে ১৯৮৪ সাল থেকে আইসিসি অনুমোদিত দল ছিল। ইতালি জাতীয় ক্রিকেট দল ফেদেরাচ্চিওনে ক্রিকেট ইতালীয়া বা ইতালীয় ক্রিকেট ফেডারেশন দ্বারা পরিচালিত হয়।
বর্তমানে তাঁরা বিশ্ব ক্রিকেট লীগে বিভাগ তৃতীয়েতে এবং ইউরোপীয় চ্যাম্পিয়নশিপের বিভাগ একে খেলছে।
অলিম্পিক ক্রিকেট এবং ক্রিকেট বিশ্বকাপ: কখনও অংশগ্রহণ করেনি।
সৈয়দ হাসান আলী চৌধুরী

সৈয়দ হাসান আলী চৌধুরী ( - ৩০শে সেপ্টেম্বর ১৯৮১) ছিলেন একজন বাংলাদেশী রাজনীতিবিদ, মন্ত্রী ও ধনবাড়ীর নবাব। তিনি ১৯৬২ সালের পূর্ব পাকিস্তান প্রাদেশিক পরিষদের নির্বাবনে টাঙ্গাইল (মধুপুর-গোপালপুর) আসন থেকে নির্বাচিত হয়ে বাণিজ্য ও শিল্পমন্ত্রীর দায়িত্ব পালন করেন।
সৈয়দ হাসান আলী চৌধুরী সালে টাঙ্গাইলের ধনবাড়ী নবাব পরিবারে জন্মগ্রহণ করেন। তার পিতার নাম সৈয়দ নওয়াব আলী চৌধুরী যিনি অবিভক্ত বাংলার প্রথম মুসলমান মন্ত্রী ছিলেন। তার মাতার নাম সকিনা খাতুন। সৈয়দ হাসানের ভাতিজা মোহাম্মদ আলী বগুড়া পাকিস্তানের তৃতীয় প্রধানমন্ত্রী ছিলেন।
সৈয়দ হাসান আলী চৌধুরী কৃষক প্রজাদের স্বার্থে রাজনীতিতে যোগ দেন। কৃষক প্রজা পার্টির মনোনয়নে লোকাল বোর্ড, জেলা বোর্ডের সদস্য ও ময়মনসিংহ পৌরসভার ভাইস চেয়ারম্যান নির্বাচিত হন। ১৯৩৭ সালে কৃষক প্রজা পার্টির মনোনয়নে টাঙ্গাইলের মধুপুর, গোপালপুর নির্বাচনী এলাকা হতে বঙ্গীয় আইনসভার সদস্য নির্বাচিত হন। ১৯৬২ সালে তৎকালীন পাকিস্তানে ব্যবস্থাপক সভার সদস্য নির্বাচিত হন। তিনি ১৯৬২-৬৩ সনে তৎকালীন পূর্ব পাকিস্তানের শিল্প মন্ত্রী ছিলেন। ১৯৭৮ সালে বিএনপির মনোনয়নে টাঙ্গাইল-১ মধুপুর নির্বাচনী এলাকা হতে জাতীয় সংসদ সদস্য হিসেবে নির্বাচিত হন। জাতীয় সংসদ সদস্য থাকা অবস্থায় তিনি ১৯৮১ সালে মৃত্যুবরণ করেন। তার মৃত্যুর পর ১৯৮১ সালের উপ নির্বাচনে তার কন্যা সৈয়দা আশিকা আকবর সংসদ সদস্য নির্বাচিত হন।
খেসারি ডাল

খেসারির ডাল এক ধরনের হলুদ বর্ণ উদ্ভিজ্জ বীজ বা কালাই যা ডাল হিসাবে চিহ্নিত। "খেসারি কালাই" একটি শুঁটি (ইং: Legume) জাতীয় উদ্ভিদ যার বৈজ্ঞানিক নাম "Lathyrus sativus" এবং এর ইংরেজি নাম Grass pea বা Chikling vetch, blue sweet pea, chickling pea, chickling vetch, Indian pea, white pea এবং white vetch। খেসারির ডাল বাংলাদেশ সহ বিভিন্ন দেশে প্রধান খাদ্যের অংশ। পৃথিবীর বিভিন্ন এলাকার মানুষ বিভিন্ন রীতিতে খেসারির ডাল খেয়ে থাকে। পশু খাদ্য হিসেবেও এর ব্যবহার ব্যাপক।
ভারত, পাকিস্তান, বাংলাদেশ, শ্রীলঙ্কা, নেপালসহ দক্ষিণ এশিয়ার বেশ কয়েকটি দেশের দৈনন্দিন খাদ্য তালিকায় ডালের ব্যবহার বহুদিনের পুরনো।
খেসারি ডাল-এ শতকরা প্রায় ২০-২৩ ভাগ প্রোটিন থাকে। এছাড়াও খেসারি ডালে ব্যথা, গিঁটের বেদনা, অরুচি, মাড়ির ব্যথা এবং কোষ্ঠকাঠিন্যে এটি কাজে লাগে।
এ ডাল বেশি খেলে "ল্যাথারিজম" নামক এক ধরনের রোগ হয়।
বাসাইল ইউনিয়ন, বাসাইল

"বাসাইল ইউনিয়ন" বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
বাসাইল ইউনিয়নের মোট আয়তন ৬৪৪৬ (একর)। গ্রাম সংখ্যা ১০ টি।
বাংলাদেশের ২০১১ সালের আদমশুমারী অনুযায়ী বাসাইল ইউনিয়নের মোট জনসংখ্যা ২৬৫৭০ জন। প্শিক্ষার হার ৪২%।
বাসাইল হাট, ইশ্বরগঞ্জ বাজার, রাশড়া বাজার 
উপজেলা স্বাস্থ্য কমপ্লেক্স।
চাপড়া বিলের বাসুলিয়া পার্ক। রুপসী লাল শাপলার বিল।
হাবলা ইউনিয়ন, বাসাইল

হাবলা ইউনিয়নবাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
১। মটরা হাট,
২।মটরা বাজার।
৩।করাতিপাড়া বাজার।
৪। বাঐখোলা বাজার।
কমিউনিটি ক্লিনিক বিদ্যমান।
আল-শাবাব

আল-শাবাব (); (সোমালি:Xarakada Mujaahidiinta Alshabaab; জারাকাদা মুজাহিদিন্তা আল শাবাব মুজাহিদিন) পুরো নাম হরকাত আল শাবাব আল মুজাহিদিন। সংক্ষেপে আল-শাবাব নামেই পরিচিত। এতে অনেক বিদেশি যোদ্ধা আছে বলে ধারণা করা হয়। এরা সরাসরি আন্তর্জাতিক জঙ্গি সংগঠন আল-কায়েদার সঙ্গে সম্পৃক্ত।
এক সময়কার সোমালিয়ার রাজধানী-সহ বৃহদাংশ নিয়ন্ত্রণকারী শক্তি ইসলামিক কৌর্টস ইউনিয়ন থেকে ভেঙ্গে এসে গড়ে উঠেছে আল-শাবাব - যার অর্থ হচ্ছে তারুণ্য।
আল-শাবাব নেতৃত্বাধীন ইসলামপন্থিরা সোমালিয়ায় ইসলামি শাসন প্রতিষ্ঠা করার লক্ষে জাতিসংঘ সমর্থিত সরকার ও পশ্চিমা বিশ্বের বিরুদ্ধে লড়াই করছে। শরিয়া আইন মেনে চলে তারা।।
দস্যুবৃত্তির মাধ্যমে আল-শাবাব তহবিল সংগ্রহ ও সম্পদ আহরণ করে। অনেক সময় জলদস্যু দলের সদস্য সংগ্রহ হয় শাবাব থেকে। ২০ শতাংশের ওপরে জলদস্যু এই জঙ্গি গোষ্ঠীর।
২০০১ সালে গঠিত হয় আল-শাবাব। ২০০৬ সালে সোমালিয়ার সরকারি বাহিনী ও ইথিওপীয়ান বাহিনীর আক্রমণে ইসলামিক কৌর্টের হটে যাবার পর থেকে আল-শাবাব নতুন শক্তি হিসেবে তার প্রভাব বাড়াতে থাকে।
পশ্চিমা দেশগুলোতে আল-শাবাব হামলা চালিয়েছে বিভিন্ন সময়ে। ২০১১ সালের মে মাসের হিসেব অনুযায়ী এই বাহিনীতে রয়েছে ১৪ হাজার ৪২৬ জন জঙ্গি।
আলজেরিয়ার সশস্ত্র ইসলামি গোষ্ঠী

আলজেরিয়ার সশস্ত্র ইসলামি গোষ্ঠী () সংক্ষেপে জিআইএ আলজেরিয়ার সরকারকে উত্খাত করে শরিয়া আইন চালু করার লক্ষ্যে সংগঠনটি গঠন করা হয়েছিল। ১৯৯৪ সালে ফ্রান্সের একটি বিমান ছিনতাই করেছিল জিআইএ। হামলা চালিয়েছে প্যারিসের পাতালরেলে। তারা অনেক গাড়িবোমা হামলা ও অপহরণের দায়ও স্বীকার করেছে। জিআইএর মূল লক্ষ্য আলজেরিয়া ও এর সাবেক ঔপনিবেশিক শাসক ফ্রান্স।
কাশিল ইউনিয়ন

"কাশিল ইউনিয়ন" বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
বাংড়াঃ এই গ্রামটি ভৌগোলিক দিক দিয়ে অনেক গুরুত্বপূর্ণ। গ্রামটি ঝিনাই নদীর পশ্চিম পাড়ে অবস্থিত৷৷ টাংগাইল জেলা থেকে বাসাইল ও সখিপুর উপজেলায় মুখ হিসেবে বিবেচনা করা হয়। তাছাড়া কাশিল ইউনিয়নের ১নং ওয়ার্ডের ভোটার সংখ্যা বেশি থাকায় কাশিল ইউনিয়নের অন্যতম পাওয়ার হাউজ ধরা হয়।
কাশিলঃ এই গ্রামটির মাঝ দিয়ে চলে গেছে ঝিনাই নদী। ঝিনাই  নদীর দুই পাড়ে প্রচুর কাশবন ছিল। আর গাছ- গাছালি ও ছিল প্রচুর কাক। কাশবন ও কাকের নাম অনুসারে গ্রামের নাম কাশিল হয়ে যায় কাশিল।
বাথুলী সাদীঃ ঝিনাই নদীর তীব্র ভাঙন এক সময় মোড় নিয়ে এই গ্রামের দিকে আসতে থাকে। পরে  এলাকার মানুষ বিশাল বাঁধ নির্মাণ করে নদী ভাঙনের মোড় ঘুরিয়ে দেয়। এই বাধের কারণে গ্রামের নাম হয় বাথুলী। পরবর্তীতে এই গ্রামে এক পরিবারের আবিরভাব ঘটে আফগানস্থান থেকে। সেই পরিবারে জন্ম হয় বিখ্যাত এক লোক তার নাম সাদী খাঁন। দূর- দূরান্তের মানুষ সাদী খাঁনের বাথুলী বাথুলী হিসেবে এ গ্রামকে চিনতো। পরে বাথুলীর সাথে সাদী যোগ হয়ে গ্রামের নাম হয় বাথুলী সাদী।
বিয়ালাঃ একাধিক বিলের মধ্যে  প্রায় সারা বছর গ্রামটি ভেসে থাকতো। শুস্ক মৌসুমে মানুষ ক্ষেতের আইল দিয়ে চলাফেরা করতো। বিল এবং আইলের সংমিশ্রনে গ্রামের নাম হয় বিয়ালা।
দাপনাজোরঃ ঝিনাই নদীর পাড়ে গড়ে উঠা এই গ্রামটি অত্যন্ত সুন্দর। এখানে একটি গার্লস স্কুল রয়েছে যা অত্যন্ত মনোরম পরিবেশে প্রতিষ্ঠিত। এই গ্রামে ওয়াটার গার্ডেন রিসোর্ট নামে একটি রিসোর্ট রয়েছে।
পিচুড়ীঃ এগ্রামে প্রচুড়গাছ-গাছালি ছিল। এসব গাছে পেচাঁ ও  টিয়ার পাখির বসবাস ছিল।  টিয়া ও পেচাঁর ডাকের শব্দে এই নীরব গ্রামটি কোলাহলে ভরা ছিল। টিয়ার  ও পেচারডাকের কারণে এবং এদের অবস্থ‍ানের  জন্য গ্রামটির নাম হয় পিচুটি। পরে সংস্করণ হয়ে নাম হয় পিচুড়ী।
মোট জনসংখ্যাঃ ২৫৭৬১ জন*
ক) উপজেলা সদর সরকারি হাসপাতাল গেইট থেকে কাশিল ইউনিয়ন পরিষদ পর্যন্ত - সিএনজিতে-  ১৫-২০/- (জনপ্রতি)।
খ) বাথ‍ুলী সাদী বাজার থেকে কাশিল বটতলা, বাংড়া ও নথখোলা পর্যন্ত - সিএনজিতে - ২০-২৫/- (জনপ্রতি), রিক্সাযোগে- ৩৫-৪০/- (জনপ্রতি)।
গ) বালিয়া  বাজার থেকে বাঘিল, ফুলবাড়ী, বাসাইল পর্যন্ত - সিএনজিতে - ২০-২৫/- (জনপ্রতি), রিক্সাযোগে- ৫০-৬০/- (জনপ্রতি)।
ঘ) দেউলী বাজার থেকে দাপনাজোর, নথখোলা, করটিয়া পর্যন্ত - সিএনজিতে- ২০-৩০-(জনপ্রতি), রিক্সাযোগে-৪০-৫০/-(জনপ্রতি)।
কমিউনিটি ক্লিনিক বিদ্যমান
বেশির ভাগ মানুষ কৃষক। কিছু সরকারি চাকুরি করে ও অনেকে ব্যবসা করে। তাছাড়া অনেকে প্রবাসী।
১. মরহুম সাদি খান, বাথুলী সাদী গ্রামের নামকরণ করা হয়েছে যার নামে।
২. মরহুম আলহাজ্ব আব্দুল কাদির খান (ডাবল এম এ), প্রাক্তন চেয়ারম্যান অত্র ইউনিয়ন।
৩. মরহুম ফজলুল হক জমাদার, প্রাক্তন চেয়ারম্যান অত্র ইউনিয়ন,
৪. আখতারুজ্জামান ভূইয়া (রুনু) সহকরী পুলিশ সুপার,
৫. আবু আহম্মেদ জমাদার, যুগ্ন সচিব, আইন মন্ত্রণালয়,
৫. মো: ‍মাসুম ‍খান, সচিব,যুগ্ন সচিব প্রতিরক্ষা মন্ত্রণালয়,
৬. শহীদ মনিরুলজ্জামান (বীরবিক্রম),
৭. মরহুম জংগু মির্জা,
৮. মরহুম আলহাজ হাজী জালু খান,
৯. বীর মুক্তিযোদ্ধা খন্দকার আবু হোসেন ( সাবেক উপজেলা চেয়ারম্যান)-বাসাইল।
১০.মরহুম মির্জা আব্দুল হাকিম।
১১. মরহুম দুলাল খান... বিশিষ্ট ফুটবলার।
কাউলজানী ইউনিয়ন

কাউলজানী ইউনিয়ন বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
কাউলজানি ইউনিয়ন টাঙ্গাইল জেলার অন্তর্গত বাসাইল উপজেলার একটি ইউনিয়ন। ইহা বাসাইল থেকে ৭ কিঃমিঃ উত্তরে অবস্থিত। এই ইউনিউনের পুর্বে সখীপুর উপজেলাধীন দাড়িয়াপুর ইউনিয়ন, পশ্চিমে বাসাইল উপজেলার ফুলকী ইউনিয়ন, উত্তরে কালিহাতী উপজেলাধীন নাগবাড়ী ইউনিয়ন।
এই ইউনিয়নে যোগাযোগ ব্যবস্থা যথেষ্ট ভাল। বিশেষ করে ২০০০ সালের পর থেকেই যোগাযোগ ব্যবস্থার যথেষ্ট উন্নতি হয়েছে। উপজেলা বাসাইল থেকে কাউলজানীর উপরে সোজা চলে গেছে কালিহাতী উপজেলার রতনগঞ্জ। সাথে এই সড়কের সাথে সংযোগ হয়েছে কালিহাতি থানার বল্লা ইউনিয়নের সংযোগ। তবে কাউলজানী ইউনিয়ন থেকে ফুলকি ইউনউনের সংযোগ সড়ক এখনো হয় নাই যদিও দুটি ইউনিয়নই বাসাইল উপজেলা অধীনে।
এই ইউনিয়নে বেশ কিছু হাট ছিল যা সপ্তাহে একদিন বা দুদিন ব্যাপ্তি স্থায়ী থাকতো। কাউলজানী উত্তর ও দক্ষিণ পাশের হাট দুটো যা শুক্রবার, শনিবার ও মঙ্গলবার তাদের বেচা-কেনা কার্যক্রম চলমান থাকতো । ডুমনীবাড়ি হাট বুধবার , সুন্না হাট সম্ভবত সোমবার বা বৃহষ্পতিবার বসত। কাউলজানী ইউনিয়নের আরও একটি গুরুত্বপূর্ণ ও বেশ পুরাতন হাটগুলোর অন্যতম বালিয়াবাজার। সপ্তাহে প্রতি রবিবার হাটটি তাদের কার্যক্রম পরিচালনা করতো। হাটটিকে কেন্দ্র করে দূর-দূরান্ত থেকে বাজারীদের আয়োজন শুরু হতো প্রায় সপ্তাহ ঘুরতে না ঘুরতেই। বালিয়াবাজারের ঠিক কোল ঘেষেই এঁকেবেকে বয়ে চলেছে লাঙ্গুলিয়া নদী। বর্ষাকালে বাঁশ বিক্রেতারা বাঁশের তৈরি ভেলা বানিয়ে হাটটিতে নিয়ে আসতো বিক্রির উদ্দেশ্য। কালের ব্যবধানে হাটগুলি অতলে তলিয়ে গেছে। তবে বেশির ভাগ হাট এখন প্রত্যহ বাজারে রুপ নিয়েছে, সাথে নতুন বাজার হয়েছে। যেমন কাউলজানী বোর্ড বাজার এখন সবচেয়ে জাঁকজমক বাজার সাথে ডুমনীবাড়ি, সুন্না, কলিয়া, মহেশখালি প্রত্যহ বাজার হিসেবে পরিচিত পেয়েছে।
আবু তাহের মোহাম্মদ সালাহউদ্দীন

আবু তাহের মোহাম্মদ সালাহউদ্দীন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আবু তাহের মো. সালাহউদ্দীনের পৈতৃক বাড়ি চট্টগ্রাম জেলার সীতাকুণ্ড উপজেলার মসজিদা গ্রামে। তার বাবার নাম জহিরুল ইসলাম চৌধুরী এবং মায়ের নাম আনোয়ারা বেগম। তার স্ত্রীর নাম দিলরুবা সালাহউদ্দীন। তাঁদের তিন মেয়ে, দুই ছেলে।
পাকিস্তান সেনাবাহিনীতে চাকরি করতেন আবু তাহের মো. সালাহউদ্দীন। ১৯৭১ সালে উপ-অধিনায়ক হিসেবে কর্মরত ছিলেন ২০৪ ফিল্ড ইন্টেলিজেন্স ইউনিটে। যার অবস্থান ছিল ঢাকা সেনানিবাসে। মুক্তিযুদ্ধ শুরু হলে কয়েক দিন পর ঢাকা সেনানিবাস থেকে পালিয়ে যশোর-কুষ্টিয়া অঞ্চলে প্রতিরোধযুদ্ধরত মুক্তিযোদ্ধাদের সঙ্গে যোগ দিয়ে ঝাঁপিয়ে পড়েন যুদ্ধে। মুক্তিযুদ্ধ আনুষ্ঠানিক রূপ পেলে ৫ নম্বর সেক্টরের বালাট সাব-সেক্টরের অধিনায়ক হিসেবে দায়িত্ব পালন করেন।
১৯৭১ সালে মুক্তিযুদ্ধ শুরু হওয়ার পর সাতক্ষীরা ও যশোর এলাকার বিভিন্ন স্থানে প্রতিরোধযুদ্ধ শেষে একদল মুক্তিযোদ্ধা সমবেত হন ভারত-বাংলাদেশ সীমান্তে সাতক্ষীরা জেলার অন্তর্গত ভোমরায়। সেখানে সীমান্তরেখা বরাবর ছিলো একটি বন্যা প্রতিরোধ বাঁধ যেখানে আবু তাহের মো. সালাহউদ্দীনের নেতৃত্বে একদল মুক্তিযোদ্ধা প্রতিরক্ষা অবস্থান নেন। মুক্তিযোদ্ধাদের প্রতিরক্ষা অবস্থান ছিল বাঁধের ওপরে। বাঁধের ওপর থেকে বাংলাদেশের ভেতরে অনেক দূর পর্যন্ত দেখা যেত। এপ্রিল মাসে পাকিস্তান সেনাবাহিনী সাতক্ষীরা জেলায় নিয়ন্ত্রণ প্রতিষ্ঠা করে। তখনও পাকিস্তানি বাহিনী ভোমরায় যায়নি। পরে তারা এ বাঁধ দখল করার জন্য তৎপর হয়ে ওঠে এবং ২৮ মে শেষ রাতে পাকিস্তানি সেনা মুক্তিবাহিনীর ভোমরা বাঁধের অবস্থানে আক্রমণ করে। প্রস্তুত হয়ে থাকা মুক্তিযোদ্ধারা পাকিস্তানিদের উপস্থিতি টের পেয়ে যান। আবু তাহের মো. সালাহউদ্দীনের নেতৃত্বে মুক্তিযোদ্ধারা পাকিস্তানিদের ওপর পাল্টা আক্রমণ চালান। এরপর দুই পক্ষে ব্যাপক যুদ্ধ হয়। পাকিস্তান সেনাবাহিনীর তুলনায় মুক্তিযোদ্ধারা ছিলেন প্রায় অর্ধেক তবুও অত্যন্ত সাহস ও দক্ষতার সঙ্গে পাকিস্তানি আক্রমণ প্রতিহত করেন। তাঁদের বীরত্বে পাকিস্তানিরা পিছিয়ে যায়। কয়েক ঘণ্টা পর পাকিস্তান সেনাবাহিনী পুনঃসংগঠিত হয়ে আবার আক্রমণ করে। তবে আবু তাহের মো. সালাহউদ্দীন এবারও সহযোদ্ধাদের নিয়ে সফলতার সঙ্গে আক্রমণ মোকাবিলা করেন। তার প্রত্যক্ষ তত্ত্বাবধানে কয়েকজন মুক্তিযোদ্ধা বাঁধের ওপর থেকে স্বয়ংক্রিয় অস্ত্রের সাহায্যে গেরিলা কায়দায় সুইপিং গোলাগুলি শুরু করেন। এতে সামনে অগ্রসর হওয়ার চেষ্টারত বেশ কিছু পাকিস্তানি সেনা হতাহত হয়। ২৯ মে থেমে থেমে সারা দিন যুদ্ধ চলে। পাকিস্তান সেনাবাহিনী একের পর এক আক্রমণ চালিয়েও আবু তাহের মো. সালাহউদ্দীনের নেতৃত্বাধীন মুক্তিযোদ্ধা দলকে বাঁধ থেকে উচ্ছেদ করতে পারেনি। সারা দিনের এ যুদ্ধে পাকিস্তান সেনাবাহিনীর একজন ক্যাপ্টেনসহ অনেকে নিহত এবং ব্যাটালিয়ন অধিনায়কসহ অসংখ্য ব্যক্তি আহত হয়।
জিগমে খেসার নামগিয়েল ওয়াংচুক

জিগমে খেসার নামগিয়েল ওয়াংচুক (জন্ম: ২১ ফেব্রুয়ারি, ১৯৮০) হলেন ভুটানের রাজা। ১০০ বছরেরও বেশি সময় ধরে রাজত্ব করা বর্তমান রাজবংশের পঞ্চম রাজা তিনি। ২০০৬ সালে বাবা জিগমে সিংহে ওয়াংচুক সরে দাঁড়ালে ভুটানের রাজার দায়িত্ব পান জিগমে খেসার ওয়াংচুক।
রাজা অক্সফোর্ড থেকে স্নাতক স্তরের শিক্ষা সম্পূর্ণ করেছেন।
রাজা জিগমে ২০০৮ সালের নভেম্বরে আনুষ্ঠানিকভাবে অভিষিক্ত হন। তিনি রাজা হওয়ার পর ভুটানের রাজনীতিতে ব্যাপক বিবর্তন ঘটে। আধুনিক গণতন্ত্রের জন্য একটি নতুন সংবিধান প্রণয়ন করা হয়। নির্বাচন হয় এবং নতুন সরকার ক্ষমতায় আসে।
এক সাধারণ ঘরের মেয়ে জেটসান পেমার সঙ্গে জিগমে খেসার ওয়াংচুকের বিয়ে হয়। বিয়ের মূল অনুষ্ঠান হয় দেশটির প্রাচীন রাজধানী পুনাখায় সপ্তদশ শতাব্দীতে নির্মিত একটি সুরক্ষিত দুর্গে। রাজার চেয়ে ১০ বছরের ছোট জেটসান পেমা। অনুষ্ঠানে রাষ্ট্রের উচ্চপর্যায়ের নেতা, বিদেশি কোনো রাজা-বাদশা বা বিখ্যাত কেউ উপস্থিত ছিলেন না।
শমসের মবিন চৌধুরী

শমসের মবিন চৌধুরী (জন্ম: ১৯৫০) বাংলাদেশের স্বাধীনতা যুদ্ধের একজন মুক্তিযোদ্ধা, কূটনীতিক, সেনা অফিসার ও রাজনীতিবিদ। স্বাধীনতা যুদ্ধে তার অবদানের জন্য বাংলাদেশ সরকার তাকে বীর বিক্রম খেতাব প্রদান করে। বাংলাদেশের পররাষ্ট্রসচিব হিসেবে তিনি ২০০১ থেকে ২০০৫ সাল পর্যন্ত দায়িত্ব পালন করেন। তিনি তৃণমূল বিএনপির চেয়ারপারসন।
শমসের মবিন চৌধুরী ১৯৫০ সালে সিলেট জেলার গোলাপগঞ্জে জন্মগ্রহণ করেন। তার ডাক নাম শেহেরু। তার বাবার নাম আবদুল মবিন চৌধুরী এবং মায়ের নাম তাহমেদুন নাহার। চার ভাইয়ের মধ্যে শমসের মবিন তৃতীয়। তার স্ত্রীর নাম শাহেদা ইয়াসমিন। এই দম্পতীর দুই ছেলে।
১৯৭১ সালে শমসের মবিন চৌধুরী পাকিস্তানি সেনাবাহিনীর অষ্টম ইস্ট বেঙ্গল রেজিমেন্টে কর্মরত ছিলেন। মুক্তিযুদ্ধ শুরু হওয়ার পর প্রতিরোধ যুদ্ধকালে চট্টগ্রামের কালুরঘাটের যুদ্ধে তিনি আহত হন। পাকিস্তানি সেনাবাহিনী তাকে বন্দী করে। বিগত বিএনপি-জামায়াত জোট সরকারের সময়ে শমসের মবিন পররাষ্ট্রসচিবের দায়িত্ব পালন করেন। ২০০৫ সালে যুক্তরাষ্ট্রে তিনি বাংলাদেশের রাষ্ট্রদূত হিসেবে নিয়োগ পেয়েছিলেন। দুই বছর সেই দায়িত্ব পালন শেষে ২০০৭ সালে তিনি অবসরে যান।
শমসের মবিন চৌধুরী ২০০৮ সালে তিনি বাংলাদেশ জাতীয়তাবাদী দলে যোগ দেন এবং ২০০৯ সালে দলের ভাইস চেয়ারম্যান হন। ২০১৫ সালের ২৮ অক্টোবর বিএনপির রাজনীতি থেকে সরে দাঁড়ান। পরবর্তিতে ২০১৮ সালের অক্টোবরে বিকল্পধারা বাংলাদেশে যোগ দিয়ে পররাষ্ট্র বিষয়ক উপদেষ্টা হন।
১৯ সেপ্টেম্বর ২০২৩ সালে বিকল্পধারা ছেড়ে তৃণমূল বিএনপিতে যোগ দিয়ে চেয়ারপারসন মনোনীত হন।
১৯৭১ সালের ২৫ মার্চ শমসের মবিন চৌধুরীসহ সেনাসদস্যদের ব্যারিকেড পরিষ্কার করার দায়িত্ব দেয়া হয়। রাত ১২টায় চট্টগ্রাম ষোলশহর ক্যান্টনমেন্টের গেটে গিয়ে গুলির আওয়াজ শুনতে পান তিনি। সঙ্গে সঙ্গে তিনি গাড়িতে উঠে ষোলশহরে এইট বেঙ্গলে যান। সেখানে গিয়ে শুনতে পান সকল পশ্চিম পাকিস্তানি অফিসারকে গ্রেপ্তার করা হয়েছে। ২৬ মার্চ ভোরে কালুরঘাটের একটু দূরে পৌঁছান তিনি এবং শপথ গ্রহণ করেন। ১১ এপ্রিল সকাল আটটার সময় পাকিস্তান সেনাবাহিনী কালুরঘাটে ভীষণ আর্টিলারি ফায়ার শুরু করে। এ সময়ে শমসের মবিন চৌধুরী এবং হারুন (বীর উত্তম) অবস্থান পর্যবেক্ষণ করে নিজেকে পাকিস্তান সেনাবাহিনী কর্তৃক ঘেরাও অবস্থায় পান। সঙ্গে থাকা অন্য সদস্যরা সবাই পুলের অপর পারে চলে যেতে সক্ষম হয়। শমসের মবিন চৌধুরী ট্রেঞ্চ থেকে বের হয়ে চারদিকে চাইনিজ স্টেনগান দিয়ে গুলি ছুড়তে থাকেন। হঠাৎ একটা গুলি এসে লাগে তার কোমরে। তারপর শমসের মবিন চৌধুরীকে ঢাকায় পাঠানো হয়। নভেম্বর মাসে তার বিরুদ্ধে চার্জশিট আনা হয় এবং বলা হয় কোর্ট মার্শাল করা হবে। কিন্তু ১৬ ডিসেম্বর তারিখে পাকিস্তানি সেনাবাহিনী আত্মসমর্পণ করে। তিনি মুক্ত হয়ে যান। শমসের মবিন চৌধুরী বাংলাদেশ সেনাবাহিনীতে মেজর পদে কর্মরত থাকাকালে তার চাকরি পররাষ্ট্র মন্ত্রণালয়ে ন্যস্ত করা হয়। পর্যায়ক্রমে পররাষ্ট্রসচিব পদে উন্নীত হন এবং পরে রাষ্ট্রদূত হিসেবে দায়িত্ব পালন শেষে অবসর নেন। তিনি সক্রিয়ভাবে রাজনীতির সঙ্গে যুক্ত।
জংখা ভাষা

জংখা (; ; Wylie: "rdzong-kha", Jong-kă), অপ্রচলিত "নগালপখা," ভুটানের জাতীয় ভাষা। "জংখা" শব্দের অর্থ ভুটানের "জং-"রা যে ভাষায় (খা) কথা বলে। জং বলতে ভুটানের বিশালাকার দুর্গ সদৃশ্য অবকাঠামোকে বোঝানো হয়, যা ১৭ শতকে তৈরি হয়।
বাংলানিউজটোয়েন্টিফোর.কম

বাংলানিউজটোয়েন্টিফোর.কম একটি বাংলাদেশী অনলাইন দৈনিক ও সংবাদ সংস্থা। বাংলানিউজ বাংলা ভাষায় অনলাইনে ২৪ ঘণ্টা সার্বক্ষণিক খবর প্রকাশের বাংলা ওয়েব পোর্টাল। "সংবাদ বিনোদন সারাক্ষণ" স্লোগান নিয়ে ২০১০ সালের ১ জুলাই বাংলানিউজ যাত্রা শুরু করে। প্রতিষ্ঠাকালে পোর্টালটির প্রধান সম্পাদকের দায়িত্বে ছিলেন প্রখ্যাত সাংবাদিক আলমগীর হোসেন। রাজধানী ঢাকা ছাড়াও বাংলাদেশের প্রত্যেক জেলায় এর প্রতিনিধি রয়েছে। আর যুক্তরাষ্ট্র, যুক্তরাজ্য, কানাডা, লন্ডনসহ বিশ্বের বড় বড় শহরেও রয়েছেন বাংলানিউজের নিজস্ব প্রতিনিধি।
এম মহবুবউজ্জামান

এম মহবুবউজ্জামান বাংলাদেশের সাবেক মন্ত্রিপরিষদ সচিব, সাবেক কৃষিমন্ত্রী, সংগঠক ছিলেন। তিনি নওগাঁ জেলায় জন্মগ্রহণ করেন। তিনি ৮২ বছর বয়সে ৩ মার্চ, ২০০৮ তারিখে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন।
তিনি ঢাকা বিশ্ববিদ্যালয়ের কৃষি অনুষদের অধীনে বাংলাদেশ কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়) থেকে বি এসসি এজি (সম্মান) ডিগ্রী লাভ করেন।
কৃষিবিদ মোঃ মহবুবউজ্জামান মন্ত্রিপরিষদ সচিব হিসেবে দায়িত্ব পালন করেন। তার নেতৃত্বাধীন কমিটি খুলনা বিশ্ববিদ্যালয়ের জন্য স্থান নির্বাচন করে। তিনি শেরেবাংলা কৃষি বিশ্ববিদ্যালয় অ্যালামনাই এসোসিয়েশন এর সভাপতি ছিলেন। 
এম মহবুবউজ্জামান বাংলাদেশ সরকারের কৃষি মন্ত্রণালয়ের মন্ত্রীর দায়িত্ব (সেপ্টেম্বর, ১৯৮৭- জানুয়ারী, ১৯৮৮) পালন করেন। 
জনাব এম মহবুবউজ্জামান এর প্রচেষ্টায় ১৯৭৯ সালে যাত্রা শুরু করা নওগাঁ জেলার সাপাহার থানা পরবর্তীতে ১৯৮৫ সালের ১লা মার্চ উপজেলায় রুপান্তরিত হয়। উপজেলা গঠনের পাশাপাশি সেখানে ব্যাপক ভৌত অবকাঠামোগত উন্নয়ন সাধিত করেন। উপজেলা স্বাস্থ্য কমপ্লেক্স, উপজেলা প্রশাসনিক ভবন, সরকারি বালিকা উচ্চ বিদ্যালয়, কলেজ সরকারিকরণ সহ অসংখ্য উন্নয়নমূলক কাজ হয়েছে তার প্রচেষ্টায়। যে কারণে, সাপাহারবাসীর মনে তিনি চিরস্মরণীয় হয়ে রয়েছেন। আর তাকে বলা হয়ে থাকে সাপাহারের উন্নয়নের রূপকার। তার স্মৃতি রক্ষার্তে, এলাকার কিছু বিশিষ্ট ব্যক্তির প্রচেষ্টায় 'মহবুবউজ্জামান স্মৃতি পরিষদ' নামে একটি সংগঠন প্রতিষ্ঠা করা হয়েছে। তার সম্মানে সাপাহার সদরের জামাননগর এলাকায় একটি পাবলিক পাঠাগার স্থাপন করা হয়েছে। যেটি প্রতি শুক্রবার সবার জন্য উন্মুক্ত থাকে। সাপাহারবাসী প্রতি বছর এম মহবুবউজ্জামানের জন্ম ও মৃত্যুবার্ষিকীতে আলোচনা সভার আয়োজন করে থাকে যার মাধ্যমে তারা তাদের এ অকৃত্রিম বন্ধুর অবদানসমূহকে স্মরণ করে থাকে।
অস্ট্রেলিয়া জাতীয় মহিলা ক্রিকেট দল

অস্ট্রেলিয়া মহিলা ক্রিকেট দল () অস্ট্রেলিয়ার মহিলাদের জাতীয় ক্রিকেট দলের প্রতিনিধিত্বকারী দল। সাউদার্ন স্টার্স ডাকনামে এ দলটির পরিচিতি রয়েছে। ১৯৩৪/৩৫ মৌসুমে দলটি টেস্ট ক্রিকেটে সর্বপ্রথম অংশগ্রহণ করে। তিন টেস্টের ঐ সিরিজে ২-০ ব্যবধানে ইংল্যান্ডকে পরাজিত করেছিল। এরপর থেকেই দলটি ক্রমান্বয়ে উন্নতির দিকে যেতে থাকে ও বিশ্বের অন্যতম সেরা মহিলা ক্রিকেট দলের ভূমিকায় অবতীর্ণ হয়। অস্ট্রেলিয়া মহিলা বিশ্বকাপ ক্রিকেটে সর্বাপেক্ষা সফলতম দলের মর্যাদা পেয়েছে। এ পর্যন্ত তারা ৬ বার শিরোপা লাভ করে। বর্তমানে দলের নেতৃত্বে রয়েছেন - মেগ ল্যানিং ও কোচের দায়িত্ব পালন করছেন সাবেক ভিক্টোরিয়া ও কুইন্সল্যান্ডের ব্যাটসম্যান ম্যাথু মট। ২০ অক্টোবর, ২০১৫ তারিখে সাউদার্ন স্টার্স মহিলাদের আন্তর্জাতিক ক্রিকেটের সকল স্তরের র‌্যাঙ্কিংয়ে শীর্ষস্থানে রয়েছে।
দলের ইতিহাসে শুরুর দিকে "শিভিল" বোনদের জন্যে স্মরণীয় হয়ে আছে। ফার্নি ব্লেড (বিবাহ-পূর্ব শিভিল) ১৯৩৪-৩৫ মৌসুমে অনুষ্ঠিত সর্বপ্রথম টেস্টে অংশগ্রহণ করেছিলেন। তার যমজ বোন আইরিন শিভিল পরবর্তী দুই টেস্টে খেলেন। এসি শিভিল নাম্নী অন্য বোন তিন টেস্টের সবগুলোয় খেলেছেন। তারও যমজ বোন লিলি শিভিল নিউ সাউথ ওয়েলস দলের পক্ষ হয়ে খেলেছেন।
ঐ সিরিজে তারা তিন টেস্টের সিরিজে ২-০ ব্যবধানে ইংল্যান্ডকে পরাজিত করে। বর্তমানে দলটি ইংল্যান্ডের বিপক্ষে মহিলাদের অ্যাশেজ সিরিজে প্রতিদ্বন্দ্বিতা করে থাকে। যে-কোন দলের তুলনায় তারা সর্বাধিকসংখ্যক বিশ্বকাপের শিরোপা জয় করে। ১৯৭৮, ১৯৮২, ১৯৮৮, ১৯৯৭, ২০০৫ ও ২০১৩ সালের ক্রিকেট বিশ্বকাপে শিরোপা জয় করে অস্ট্রেলিয়া মহিলা দল। এছাড়াও আইসিসি মহিলা বিশ্ব টুয়েন্টি২০ প্রতিযোগিতায়ও চ্যাম্পিয়ন হয়। ২০১০, ২০১২ ও ২০১৪ সালের প্রতিযোগিতার শিরোপা দলটির দখলে রয়েছে।
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
৩১ জানুয়ারি, ২০১৫ তারিখ পর্যন্ত অস্ট্রেলিয়া জাতীয় মহিলা ক্রিকেট দলের চুক্তিবদ্ধ সদস্যদের তালিকা নিম্নরূপ:
সনৎ কুমার সাহা

সনৎ কুমার সাহা (জন্ম: ১৯৪১) আধুনিক বাংলা সাহিত্যের একজন প্রখ্যাত প্রাবন্ধিক। বাংলা সাহিত্যে অবদান রাখার জন্য ২০১২ সালে বাংলা একাডেমি পুরস্কার লাভ করেন এবং ২০১৫ সালে একুশে পদকে ভূষিত হন। ১৪১৭ বঙ্গাব্দে তাঁর 'কবিতা অকবিতা রবীন্দ্রনাথ' বইটির জন্য পেয়েছেন প্রথম আলো বর্ষসেরা বই পুরস্কার। 
জন্ম ১৮ই ফেব্রুয়ারি ১৯৪১ খ্রিষ্টাব্দ। তিনি চিরকুমার ।
সনৎ কুমার সাহা রাজশাহী বিশ্ববিদ্যালয় ও লন্ডনের স্কুল ও অব ইকোনমিক্স-এ পড়ালেখা করেছেন ।
সনৎকুমার সাহা রাজশাহী বিশ্ববিদ্যালয়ের অর্থনীতি বিভাগের অধ্যাপক এবং বিশিষ্ট রবীন্দ্র গবেষক। ২০০৬ সালে অধ্যাপনা থেকে অবসর গ্রহণ করেন । ২০১০ সাল থেকে বাংলাদেশ ব্যাংকের পরিচালনা পরিষদের সদস্য । তিনি ১১ই ডিসেম্বর ২০২১ থেকে রাজশাহী বিশ্ববিদ্যালয়ের বঙ্গবন্ধু চেয়ার অধ্যাপক হিসেবে অধিষ্ঠিত আছেন।
প্রবন্ধ রচনায় বিশেষ অবদানের জন্য তিনি ২০১২ সালে বাংলা একাডেমী পুরস্কার এবং ২০১৫ সালে একুশে পদক লাভ করেন। অধ্যপক সনৎ কুমার সাহা কে ২০১৫ সালে বাংলাদেশ সরকার একুশে পদকে ভুষিত করেন। প্রথম আলো বর্ষসেরা বই ১৪১৭ । এছাড়া বেশ কয়েকটি পুরস্কার পেয়েছেন তিনি বিভিন্ন সময় ।
খোন্দকার সিরাজুল হক

খোন্দকার সিরাজুল হক (জন্ম: ১৯৪১, মৃত্যু ঃ ২০১৬) আধুনিক বাংলা সাহিত্যের একজন প্রখ্যাত গবেষক। বিশ শতকের প্রথমার্ধে আলোড়ন সৃষ্টিকারী ঢাকার মুসলিম সাহিত্য সমাজ নিয়ে গবেষণা করে তিনি বিশেষ খ্যাতি অর্জন করেছিলেন। গবেষণাক্ষেত্রে বিশেষ অবদানের জন্য পেয়েছেন সাদত আলী আখন্দ ও বাংলা একাডেমি পুরস্কার। ২০১৬ সালে তিনি মৃত্যুবরণ করেন।
১৯৪১ সালে রাজশাহী শহরে জন্মগ্রহণ করেন খোন্দকার সিরাজুল হক। 
রাজশাহী বিশ্ববিদ্যালয় থেকে বাংলা ভাষা ও সাহিত্যে স্নাতক। ১৯৬৪ সালে একই বিশ্ববিদ্যালয় থেকে স্নাতকোত্তর উত্তীর্ণ হন। ১৯৮২ সালে ঢাকা বিশ্ববিদ্যালয় থেকে পিএইচডি ডিগ্রি লাভ করেন। 
১৯৬৬ সাল থেকে ২০০৬ সাল পর্যন্ত রাজশাহী বিশ্ববিদ্যালয়ের বাংলা বিভাগে অধ্যাপনা করেন। 
খোন্দকার সিরাজুল হকের সবচেয়ে বিখ্যাত গ্রন্থটির নাম-- মুসলিম সাহিত্য সমাজ ঃ সমাজচিন্তা ও সাহিত্যকর্ম। বাংলা একাডেমি থেকে ১৯৮৪ আলে এই গ্রন্থ প্রথম প্রকাশিত হওয়ার সাথে সাথে সুধীমহলের দৃষ্টি আকর্ষণ করে। 
এছাড়া 
১। 'মোহাম্মদ এয়াকুব আলী চৌধুরী (১৯৭০)
২। কাজী আবদুল ওদুদ (১৯৮৭)
সম্পাদিত গ্রন্থ ঃ কাজী আবদুল ওদুদ রচনাবলি (৪-৬ষ্ঠ খণ্ড) ; নীলদর্পণ (১৯৭৫) 
গবেষণা কর্মে বিশেষ অবদানের জন্য তিনি ২০১১ সালে সাদত আলী আখন্দ পুরস্কার ও ২০১২ সালে বাংলা একাডেমী পুরস্কার লাভ করেন।
ফকরুল আলম

ড. ফকরুল আলম (জন্মঃ ২০ জুলাই, ১৯৫১) হচ্ছেন একজন বাংলাদেশী লেখক ও অনুবাদক। তিনি সাহিত্য ও উপনিবেশ-উত্তর বিষয়ে লিখেন এবং জীবনানন্দ দাশ ও রবীন্দ্রনাথ ঠাকুরের কবিতা ইংরেজিতে অনুবাদ করেছেন। ফখরুল আলমকে অনেকে সমালোচনা করে ‘হাসিনার ব্যক্তিগত অনুবাদক’ বলে থাকেন। ফখরুল আলম নিজেকে শেখ কামালের বন্ধু পরিচয় দিতে স্বাচ্ছন্দবোধ করেন। শেখ হাসিনার স্বৈরাচারী ও ফ্যাসিবাদী সরকারব্যবস্থার সাংস্কৃতিক বৈধতা দেওয়ায় তিনি সমালোচনার মুখে পড়েন। 
অনুবাদ কর্মে বিশেষ অবদানের জন্য ফকরুল আলম ২০১২ সালে বাংলা একাডেমী পুরস্কার লাভ করেন। তিনি ২০১৯ সালে ইউজিসি অধ্যাপক নিযুক্ত হন।
তপন চক্রবর্তী

তপন চক্রবর্তী (জন্ম: 20/01/1942 খ্রিস্টাব্দে) আধুনিক বাংলা সাহিত্যের একজন প্রখ্যাত সাহিত্যিক। তিনি প্রধানত: বিজ্ঞান, প্রযুক্তি ও পরিবেশ বিষয়ে লিখালিখি করে থাকেন।
তপন চক্রবর্তী জন্ম : ২০ জানুয়ারি, ১৯৪২ পিতা : জ্যোতিরিন্দ্রনাথ চক্রবর্তী, মাতা : চপলাবালা চক্রবর্তী। গ্রাম : সুখছড়ি, উপজেলা : লােহাগড়া, জেলা : চট্টগ্রাম।
সুখছড়ি জুনিয়র উচ্চ বিদ্যালয় (অষ্টম শ্রেণি); প্রবর্তক বিদ্যাপীঠ (মাধ্যমিক); চট্টগ্রাম সরকারি কলেজ (উচ্চ মাধ্যমিক ও স্নাতক বিজ্ঞান); এবং ঢাকা বিশ্ববিদ্যালয়। (স্নাতকোত্তর প্রাণিবিদ্যা)।
টেকনাফ হাইস্কুল; প্রবর্তক বিদ্যাপীঠ; শের-এ-বাংলা এ. কে. ফজলুল হক কলেজ; রাঙামাটি কলেজ; চট্টগ্রাম সিটি কলেজ; ত্রিবেণীদেবী ভলােটিয়া কলেজ, রানীগঞ্জ, পশ্চিমবঙ্গ, ভারত; বাংলা একাডেমির স্বেচ্ছাবসর গ্রহণকারী উপপরিচালক; এবং গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের মাধ্যমিক শিক্ষা উন্নয়ন প্রােজেক্টে ইনস্ট্রাকশন্যাল ম্যাটেরিয়ালস ডেভেলপমেন্ট বিষয়ক স্থানীয় শিক্ষা উপদেষ্টা। অনানুষ্ঠানিক সাংস্কৃতিক কর্মকাণ্ড। ১.বাংলাদেশ ও ভারতে বিজ্ঞান বিষয়ক অসংখ্য সেমিনার ও কর্মশালায় অংশগ্রহণ ও কর্মশালা পরিচালনা॥ ২.বাংলাদেশ রেডিওতে বহুবছর ধরে বিজ্ঞানের ফিচার লেখা ও নানান বিজ্ঞান বিষয়ক অনুষ্ঠানে অংশগ্রহণ ও অনুষ্ঠান পরিচালনা। ৩.বাংলাদেশ টেলিভিশনে বিজ্ঞান বিষয়ক অনুষ্ঠান পরিচালনা ও অংশগ্রহণ। বাংলাদেশের বাংলা ভিশন ও মাছরাঙা ইত্যাদি চ্যানেলে বিজ্ঞান বিষয়ক আলােচনায় অংশগ্রহণ। ৪.সভা-সমিতিতে, সভাপতি, প্রবন্ধ উপস্পক, আলােচক, প্রধান অতিথি, বিশেষ অতিথি হিশেবে দায়িত্বপালন। ৫. বাংলাদেশ ও ভারতের প্রতিনিধিত্বশীল সংবাদপত্রে ও সাময়িকীতে বিজ্ঞানবিষয়ক নিবন্ধ রচনা॥
তিনি ১৪১৮ বঙ্গাব্দে স্বাস্থ্য-বিজ্ঞান-প্রযুক্তি শাখায় "আমাদের বনের প্রাণী" বইটির জন্য অগ্রণী ব্যাংক শিশু একাডেমী শিশুসাহিত্য পুরস্কার লাভ করেন। এছাড়াও তিনি ২০১২ সালে বাংলা একাডেমী সাহিত্য পুরস্কার লাভ করেন।
মাহবুব আলম

মাহবুব আলম (জন্ম: ১৯৫০) আধুনিক বাংলা সাহিত্যের একজন প্রখ্যাত সাহিত্যিক। মুক্তিযুদ্ধ বিষয়ক গবেষণা সাহিত্যের জন্য তিনি বিশেষভাবে পরিচিত।
মাহবুব আলম রংপুর জেলায় জন্মগ্রহণ করেন। রংপুর শহরের জে এন সি রোডে তার পৈতৃক বাড়ি। তার শিক্ষা জীবনের শুরু রংপুর আদর্শ বিদ্যালয় এবং কারমাইকেল কলেজে। তিনি ঢাকা বিশ্ববিদ্যালয় থেকে লাইব্রেরি এন্ড ইনফরমেশন সাইন্স এ মাস্টার্স শেষ করেন। ১৯৭৭ সালে তিনি পোলান্ডের ওয়ার্শ বিশ্ববিদ্যালয় থেকে পাবলিক এডমিনিস্ট্রেশনের এন্ড হাইয়ার ম্যানেজমেন্ট এর উপরে এম এ ডিগ্রি অর্জন করেন। তিনি ঢাকা বিশ্ববিদ্যালয়ের ছাত্র থাকাকালীন সময়ে বাংলাদেশের স্বাধীনতা যুদ্ধ শুরু হয়
যুদ্ধের ডাকে সারা দিয়ে মাহবুব আলম ভারত থেকে ট্রেনিং নিয়ে ৬ নং সেক্টরে কোম্পানি কমান্ডার হিসেবে মুক্তিযুদ্ধে যোগ দেন এবং সাহসীকতার সাথে যুদ্ধের শেষদিন পর্যন্ত যুদ্ধ পরিচালনা করেন। এই পুরোটা সময় তিনি সাথে রেখেছিলেন তিনটি নোট বুক যেখানে প্রতি দিনের ঘটনা লিপিবদ্ধ করে রাখতেন। এই নোটবুক গুলোই পরবর্তীকালে তার যুদ্ধ বিষয়ক লেখালেখিতে সহায়ক হিসেবে কাজ করেছে। যুদ্ধ শেষে মাহবুব আলম বিসিএস প্রশাসনে কর্মজীবন শুরু করেন এবং ২০০৮ সালে যুগ্মসচিব হিসেবে অবসর গ্রহণ করেন।
অবসরের পর তিনি মুক্তিযুদ্ধ জাদুঘরে জেনারেল ম্যানেজার হিসেবে দায়িত্ব পালন করেন। মুক্তিযুদ্ধের লেখায় অবদানের কারণে তিনি ২০১২ সালে বাংলা একাডেমি সাহিত্য পুরস্কার পান। ২০১৪ সালে তিনি ভারত সরকারের আমন্ত্রণে মুক্তিযোদ্ধা হিসেবে বিজয়দিবস উৎযাপনের জন্য কলকাতার ফোর্ট উইলিয়ামে অংশ গ্রহণ করেন। তার গল্প নিয়ে "মুক্তিযুদ্ধ একাত্তর" নামে দেশ টিভিতে একটি ধারাবাহিক নাটক প্রচারিত হয়। ব্যক্তিগত জীবনে সহধর্মিণী মর্জিনা বেগম (প্রধান শিক্ষিকা) এবং চার কন্যা সন্তানের জনক মাহবুব আলম ঢাকায় নিজ বাসভবনে থাকেন।
মুক্তিযুদ্ধ বিষয়ক গবেষণা সাহিত্যে বিশেষ অবদানের জন্য তিনি ২০১২ সালে বাংলা একাডেমী পুরস্কার লাভ করেন।
সুজি বেটস

সুজানা উইলসন বেটস (; জন্ম: ১৬ সেপ্টেম্বর, ১৯৮৭) নিউজিল্যান্ডের ডুনেডিনে জন্মগ্রহণকারী নিউজিল্যান্ড জাতীয় মহিলা ক্রিকেট দলের ক্রিকেটার। তিনি হোয়াইট ফার্নস নামে পরিচিত নিউজিল্যান্ড জাতীয় মহিলা ক্রিকেট দলের পাশাপাশি স্টেট লীগের ওতাগো স্পার্কস, মহিলা ক্রিকেট সুপার লীগে সাউদার্ন ভাইপার্স দলের পক্ষেও খেলে থাকেন সুজানা বেটস।
বর্তমানে তিনি মহিলাদের টুয়েন্টি২০ ক্রিকেটে দলের পক্ষ হয়ে সর্বোচ্চ রান ও সর্বোচ্চ ব্যাটিং গড়ের অধিকারীনি খেলোয়াড়। ২০১৩ সালে একদিনের আন্তর্জাতিকে বর্ষসেরা মহিলা ক্রিকেটারের পুরস্কার লাভ করেন তিনি। ২০১৫ সালেও আইসিসি বর্ষসেরা মহিলা ওডিআই ও টি২০আইয়ের সেরা খেলোয়াড় হন।
ক্রিকেট খেলা ছাড়াও সুজি নিউজিল্যান্ডের পক্ষ হয়ে মহিলাদের বাস্কেটবল খেলে থাকেন। তিনি ২০০৮ সালের গ্রীষ্মকালীন অলিম্পিক ক্রীড়ায় নিউজিল্যান্ড জাতীয় মহিলা বাস্কেটবল দলের হয়ে অংশগ্রহণ করেন। পেশাদার বাস্কেটবলে ক্রাইস্টচার্চ সাইরেন্স দলের পক্ষে অস্ট্রেলীয় মহিলা জাতীয় বাস্কেটবল লীগে (ডব্লিউএনবিএল) ২০০৭ থেকে ২০০৮ সালের মধ্যে ২৪ খেলায় অংশ নেন তিনি। ২০০৯ সালে ওতাগো গোল্ড রাশ এবং ২০০৯-১০ মৌসুমে লোগান থান্ডারের পক্ষে খেলেন।
২০১৩ ও ২০১৫ সালে আইসিসি বর্ষসেরা মহিলা ওডিআই ক্রিকেটার এবং ২০১৫ সালে আইসিসি বর্ষসেরা মহিলা টি২০আই ক্রিকেটারের পুরস্কারসহ উইজডেন কর্তৃক বিশ্বের শীর্ষস্থানীয় মহিলা ক্রিকেটারের সম্মাননা লাভ করেন।
রবি কিনাগী

রবি কিনাগী () একজন ভারতীয় চলচ্চিত্র পরিচালক ও চিত্রনাট্যকার। তিনি মূলত বাংলা এবং ওড়িয়া চলচ্চিত্র পরিচালনা করে থাকেন।
রবি কিনাগীর নির্মিত চলচ্চিত্র নিয়ে অনেক কথা হয়েছে। এর প্রধান কারণ তার নির্মিত প্রায় সব চলচ্চিত্র হিন্দি, তামিল, কন্নড় প্রভৃতি ভাষার ছবির পুনঃনির্মাণ। শুধু তাই নয়, এ ধরনের বেশকিছু ছবি প্রায় হুবহু নকল বলা যায়। আগস্ট, ২০০৯-এ তার নির্মিত "পরাণ যায় জ্বলিয়া রে" কলকাতা হাই কোর্টের মাধ্যমে নিষিদ্ধ করে দেয়া হয়, কারণ এই ছবিটি হিন্দি "নমস্তে লন্ডন" ছবির সাথে হুবহু সাদূশ্যপূর্ণ। তিনি সালমান খান অভিনীত "ম্যায়নে পেয়ার কিয়া" ছবিটির পুনঃনির্মাণ "আই লাভ ইউ" করেন।
ইনএক্সেস

ইনএক্সেস (; উচ্চারিত "in excess", ইন-এক্সেস) ছিল একটি অস্ট্রেলিয়ান রক ব্যান্ড, যা ১৯৭৭ সালে নিউ সাউথ ওয়েলসের, সিডনিতে দ্য ফেরিস ব্রাদার্স হিসাবে গঠিত হয়। গ্রুপে সদস্যরা ছিল গ্যারি গ্যারি বিয়ারস বেস গিটার, অ্যান্ড্রু ফেরিস গিটার এবং কীবোর্ড, জন ফেরিস ড্রামস, টিম ফেরিস লীড গিটার এবং কার্ক পেনগিলি গিটার এবং স্যাক্সোফোন। ২০ বছর ধরে, মাইকেল হাচেঞ্ছ ইনএক্সেস ব্যান্ডের কণ্ঠশিল্পী হিসেবে রয়েছে, যার "গুমোট সৌন্দর্য" এবং প্রবল আকর্ষণশক্তিসম্পন্ন মঞ্চে উপস্থিতি, তাকে ব্যান্ডের কেন্দ্রীয় স্থানে স্থান করে দিয়েছে। প্রাথমিকভাবে, তাদের নিউ ওয়েভ/স্কা/পপ স্টাইলের জন্য পরিচিত, পরে ফাঙ্ক এবং নৃত্য উপাদানসহ তারা একটি কঠোর রক পাব স্টাইলে উন্নত হয়।
"ইনএক্সেস মোট ১২ টি স্টুডিও অ্যালবাম বের করেছে।"
ইনএক্সেস অনেক সঙ্গীত পুরস্কারের জন্য মনোনীত হয়েছে এবং জিতেছে। এগুলোর মধ্যে অন্তর্ভুক্ত এআরআইএ পুরস্কার, গ্র্যামি পুরস্কার, এমটিভি পুরস্কার, কাউন্টডাউন পুরস্কার।
ইনএক্সেস সাতটি অস্ট্রেলিয়ান রেকর্ডিং শিল্প সমিতি (এআরআইএ) পুরস্কার জিতেছে। ব্যান্ডটি ২০০১ সালে এআরআইএ হল অফ ফেমের মধ্যে দ্য সাইন্ট-দের পাশাপাশি স্থান নেয়। ইনএক্সেস তিনটি 'বেস্ট গ্রুপ' ১৯৮৭, ১৯৮৯ এবং ১৯৯২ সহ ছয়টি অন্য এআরআইএ পুরস্কার জিতেছে।
ইনএক্সেস গ্র্যামি পুরস্কারের জন্য তিনটি মনোনয়ন পেয়েছেন।
ইনএক্সেস ১৯৮৮ সালে তাদের "Need You Tonight/Mediate" গানের জন্য পাঁচটি এমটিভি ভিডিও মিউজিক পুরস্কার জিতেছে।